Hubungan Malaysia Dan Korea Utara, Kuasa Diplomasi Yang Ramai Belum Faham

Sunyi sepi ‘newsfeed’ selepas Perdana Menteri mengumumkan bahawa kesemua tahanan Malaysia di Korea Utara telah selamat pulang ke tanah air semalam. Mungkin sebab semua pakar-pakar geopolitik/ diplomasi/ perisikan/ ketenteraan sudah menukar kerjaya menjadi pakar RUU, pakar nasi lemak dan pakar buku haram.

USA guna masa 444 hari untuk menyelesaikan krisis tebusan Kedutaan USA di Iran. Malaysia hanya guna masa 24 hari. Tak nak puji, tak apa lah.

Apa? Korea Utara tidak seganas Iran? Habis itu, apa yang anda risau sangat sampai meroyan dan melatah di media sosial?

Untuk mengelakkan kejahilan yang sama dari berulang pada masa hadapan, suka cita saya ingin memperingatkan balik anda tentang poin-poin utama isu ini:

1. “Pakar ketenteraan” kata, Malaysia tidak wajar mencabar Korea Utara sebab mereka mempunyai peluru berpandu/misil. Kalau tidak mahu diserang nuklear, baik kita diam dan ikut sahaja kehendak mereka.

Saya kata, baik kita memahami motif Korea Utara membangunkan senjata nuklear terlebih dahulu. Itu adalah aset yang paling strategik bagi Korea Utara. Korea Utara tidak membangunkan misil dan nuklear untuk menyerang orang lain, tetapi sebagai ‘deterrent’ untuk mencegah serangan orang lain.

Ia akan hilang nilai strategiknya saat ia mencetuskan perang. Menyerang Malaysia guna peluru berpandu adalah perkara yang paling bodoh boleh Korea Utara lakukan, dan Korea Utara tidak bodoh.

2. “Pakar geopolitik” kata, ini adalah rancangan jahat untuk melaga-lagakan Korea Utara dan Malaysia, supaya Malaysia memutuskan hubungan dengan Korea Utara dan menyertai pakatan USA-Korea Selatan untuk memerangi Korea Utara-China-Rusia. ‘World War 3’ akan bermula. Silap besar Malaysia memperbesarkan hal ini. Malaysia termasuk jerat USA-Korea Selatan.

Saya kata, geopolitik dunia sekarang tidak sama dengan era Perang Dingin yang mempunyai pakatan yang ‘rigid’. China tidak sanggup berperang dengan USA demi Korea Utara. USA tidak ingin menghapuskan Korea Utara dan lebih selesa dengan status quo (dua Korea). Rusia tidak mahu bercampur tangan.

Kedinamikan sebegini memberi kelebihan kepada Malaysia. Sekiranya berlaku apa-apa di antara Malaysia dan Korea Utara, Malaysia akan disokong oleh semua aktor utama yakni USA, China, Rusia dan Korea Selatan. Korea Utara akan dipulaukan. Usaha Malaysia untuk berbaik-baik dengan semua negara akhirnya ‘paid off’.

3. “Pakar diplomasi” kata, Malaysia tidak patut berkeras dengan Korea Utara. Simpan ‘persona non grata’ itu, ‘slow talk’. Bagi sahaja apa yang Korea Utara minta.

Saya kata, kalau menyerahkan mayat Kim Jong-Nam macam itu sahaja, jangan mengadu nanti orang menjadikan Malaysia sebagai hab membunuh musuh politik. Kan senang, bunuh dan bawa balik, ‘hassle-free’.

Ketegasan (‘assertiveness’) juga sebahagian daripada diplomasi. Diplomasi bukan hanya berlemah lembut atau ‘slow talk’ saja. Diplomasi umpama tarik tali atau gusti lengan, ia merupakan pertarungan untuk melihat siapa yang lebih cepat menyerah kalah (‘back down’).

Lagi cepat kita mengalah, lagi kurang ‘leverage’ kita dan hasil tidak akan memihak kepada kita. Pihak lawan kita akan lebih menghormati kita kalau kita bertegas.

Negara seperti Korea Utara lebih suka rundingan di belakang tabir, sebab mereka sangat sensitif pasal imej. Rundingan di belakang tabir mesti melibatkan ‘give and take’. Usah menimbulkan soal ‘jual negara’. Diplomasi tidak jauh berbeza dengan ‘buat deal’.

Jangan berfikir secara ‘zero-sum’ (you win, I lose; I win, you lose). Kompromi adalah cara untuk mencapai ‘win-win’. Korea Utara boleh buat ‘deal’ dengan USA, takkan tak boleh dengan Malaysia?

Baca: Temberang Pemimpin Korea Utara Kepada Rakyatnya Dan Ini Apa Kita Perlu Tahu

4. “Pakar perisikan” kata, ini sebenarnya rancangan Kerajaan untuk memenangi PRU sahaja.

Saya kata, anda belok ke kanan, kemudian jalan terus, lepas itu belok ke kanan lagi. Ada nampak longkang tak. Mohon terjun ke dalam.

Ini bukan ‘blind patriotism’. Anda boleh benci PM semahunya, tetapi Korea Utara tidak kisah anda Barisan atau Pakatan, mereka cuma ingat Malaysia senang dibuli dan senang digertak. Mata seluruh dunia tertumpu ke apakah ‘next move’ Malaysia.

Silap langkah, maka kedudukan antarabangsa Malaysia akan berubah buat selama-lamanya. Tak bolehkah anda simpan sinisme dan buruk sangka, dan memberikan sokongan moral kepada mereka yang berada di barisan terdepan?

Rakyat Malaysia sudah berjaya diselamatkan, dengan penuh hormat. Cabaran yang seterusnya adalah untuk memulihkan kepercayaan antara Korea Utara dan Malaysia kembali ke tahap sebelum krisis.

30 Mac 2017, dunia akan ingat, ‘Malaysia is a country with sovereignty and dignity, not even a rogue state can breach it’.

Baca: Mampukah Korea Utara Hantar Peluru Berpandu Ke Malaysia? Ini Jawapannya


Hubungi Jurubahasa Isyarat Bantu OKU Buat ‘Report’, Tindakan Polis Ini Dipuji Netizen

Baru-baru ini tular di media sosial apabila seorang anggota polis membantu seorang pengadu yang mempunyai masalah pendengaran dan pertuturan membuat laporan polis.

Video yang dikongsikan di laman Facebook Polis Diraja Malaysia (PDRM) menunjukkan tindakan seorang anggotanya, Lans Koperal Nabilah Mohd Yusof dari Balai Polis Alor Setar, Kedah itu telah mendapat tindak balas positif dari ramai pihak terutamanya netizen di atas inisiatifnya untuk membantu pengadu berkenaan.

Menerusi perkongsian video tersebut, Lans Koperal Nabilah telah menghubungi Puan Suriati Mohd Shukor, jurubahasa isyarat dari Persatuan Orang Pekak Kedah (POPKDA) bagi membantu beliau memahami situasi yang ingin dilapor oleh pengadu tersebut.

Di dalam video tersebut, anggota polis tersebut dilihat memegang telefon pintarnya supaya pengadu dapat berkomunikasi dengan jurubahasa isyarat sambil beliau merekod segala maklumat yang diberi.

Rata-rata netizen yang meninggalkan komen mengenai video berkenaan berpendapat bahawa tindakan Lans Koperal Nabilah sepatutnya diberi penghargaan yang istimewa. Hal demikian kerana usaha beliau dalam menjalankan tugas harus dicontohi oleh warga PDRM yang lain.

Perkara ini bukan sahaja telah mendapat tindak balas yang positif dari netizen, malah mereka turut berpendapat bahawa PDRM sepatutnya melatih anggota yang lain untuk mempelajari bahasa isyarat bagi memudahkan golongan Orang Kelainan Upaya (OKU) membuat aduan.

“Tahniah dan syabas Lans Koperal Nabilah Mohd Yusof atas usaha murni tersebut. Semoga menjadi contoh pada semua warga PDRM dan agensi yang lain,” komen netizen.

Namun, ada juga yang menyuarakan pendapat di mana setiap kaunter perkhidmatan awam sepatutnya menyediakan seseorang yang mahir berbahasa isyarat supaya memudahkan kerja bagi pengadu yang berstatus OKU.

“Sepatutnya setiap kaunter perkhidmatan awam ada pekerja yang boleh berbahasa isyarat”, jelasnya.

Masyarakat disarankan supaya mempelajari atau menguasai kemahiran berbahasa isyarat terutama sekali mereka yang bekerja di bahagian perkhidmatan bagi memudahkan komunikasi dengan golongan OKU.

Sebelum ini terdapat juga perkongsian dari golongan OKU yang menceritakan kesukaran untuk berkomunikasi apabila masyarakat umum tidak memahami apa yang beliau cuba sampaikan terutamanya bila berurusan di kedai-kedai.

Baca dengan lebih lanjut kisah gadis ini yang berharap agar lebih ramai yang mempelajari bahasa isyarat melalui pautan di bawah.

Sering Guna Nota Bila Ke Kedai, Gadis Ini Harap Lebih Ramai Belajar Bahasa Isyarat

Cuak Ditahan Ketika Sekatan Jalan Raya, Gadis Ini Kongsi ‘Plot Twist’ Dibantu Polis

Gambar Rondaan Polis Berkuda Di Kawasan Perumahan Ini Curi Perhatian Netizen


Kanak-Kanak Ini Menyuruh Anda Memeluk Pengganas Tapi Tunggu Sehingga Anda Lihat Ke Dalam

Ini adalah inisiatif anak muda di Kanada. Israel mengatakan bahawa terdapat ramai pengganas di Gaza, sedangkan yang dibunuh banyaknya dari kanak-kanak dan wanita.

Keprihatinan sekumpulan anak-anak muda Kanada terhadap rakyat Palestin, membuat mereka menggunakan daya kreativiti mereka menjayakan satu projek ‘Hug A Terrorist’. Ia bertujuan mendapatkan reaksi orang ramai tentang dakwaan Israel yang mengatakan seluruh kanak-kanak Palestin ini adalah pengganas.

Idea yang kreatif yang sememangnya membawa mesej yang kuat. Video selepas ini


Hugh Jackman Beri ‘Hint’ Untuk Hidupkan Semula Watak Wolverine Di MCU

Filem Logan yang ditayangkan pada tahun 2017 yang lalu telah menyaksikan kematian watak superhero Wolverine sekaligus merupakan filem terakhir Hugh Jackman sebagai mutant terhebat dalam X-Men.

Memegang watak Wolverine sejak tahun 2000, watak ini seolah masih belum mempunyai sehingga kini. Malah, Marvel Studios juga turut bersetuju dengan perkara tersebut.

Sekitar empat tahun lepas, Jackman menerusi salah satu temubual untuk filem Logan pernah memaklumkan bahawa beliau akan kembali memegang watak Wolverine sekiranya watak mutant ini dapat memasuki ‘dunia’ Marvel Cinematic Universe (MCU). Persoalannya, adakah mungkin Wolverine akan disertakan dalam MCU?

Terbaharu, Jackman menerusi perkongsian dua keping gambar yang dimuat naik di Insta story miliknya telah memberi sedikit gambaran atau hint di mana beliau dijangka bakal mucul dalam ‘dunia’ MCU sebagai Wolverine.

Gambar-gambar tersebut telah memaparkan momen kegembiraan Jackman bergambar bersama Presiden Marvel, Kevin Feige dan turut mempamerkan gambar grafik tangan Wolverine mengeluarkan senjata kuku cakaran adamantium hasil karya seni grafik daripada peminatnya, Bosslogic.

Menerusi gambar-gambar tersebut sudah cukup untuk memberikan gambaran bahawa terdapat kemungkinan besar yang Jackman bakal kembali sebagai Wolverine dengan menyertai dunia MCU jika mendapat kata persetujuan daripada pihak Disney.

Namun setakat ini, Presiden Marvel Studios, Kevin Feige masih belum mempunyai apa-apa perancangan mengenai bagaimana Marvel Studios mahu mengembalikan Jackman sebagai Wolverine di MCU.

Akan tetapi, difahamkan terdapat cara mudah untuk memperkenalkan watak Wolverine ke dunia MCU iaitu menerusi konsep jalan cerita multiverse atau time travel dengan membuat kemunculan semula watak Wolverine dalam siri Loki.

Bagi anda sedang menonton siri Loki, anda pasti tahu bagaimana kisah Loki yang boleh merentas masa depan dan masa lalu serta boleh mengembara ke alam dunia yang lain.

Menerusi siri Loki ini, Kevin Feige dengan mudahnya dapat memperkenalkan semula watak Wolverine serta muntant X-Men yang lain pada fasa MCU yang akan datang. Sama-sama kita nantikan pengumuman lanjut daripada pihak MCU.

Hugh Jackman sebelum ini pernah menerima anugerah ‘Guinness World Record’ kerana watak Wolverine. Klik pautan di bawah untuk membaca.

Hugh Jackman Terima Anugerah ‘Guinness World Records’ Kerana Watak Wolverine

Kisah Sebenar D.B. Cooper, Watak Misteri Yang Muncul Dalam Siri Loki

Marvel Secara Senyap Sudah Beri ‘Hint’ Kewujudan Watak X-Men Sejak 2013 Lagi


Hugh Jackman Kongsi Gambar Istimewa Deadpool Sempena Hari Lahir Ryan Reynolds

Semalam merupakan hari jadi ke-42 pelakon ternama Ryan Reynolds dan di Instagram miliknya, beliau turut berjenaka kepada dirinya sewaktu muda.

Happy Birthday to me. Or as Dad used to affectionately say, “the condom broke.”

A post shared by  Ryan Reynolds (@vancityreynolds) on Oct 22, 2018 at 12:07pm PDT

Di ruangan komen gambar ini, ramai artis antarabangsa turut membuat ucapan hari jadi kepada Ryan terutamanya pelakon yang pernah berlakon bersama Ryan antaranya Samuel L. Jackson.

Lain pula buat Hugh Jackman kerana beliau memuat naik gambar khas bersama Ryan di ruangan Instagramnya sebagai ucapan hari jadi buat Ryan.

Because I’m told I AM THE NICEST GUY, and you’re NOT. @vancityreynolds … I will let you hug me. Just this once. On your birthday.

A post shared by  Hugh Jackman (@thehughjackman) on Oct 23, 2018 at 5:04am PDT

Sebelum bermulanya tayangan Deadpool 2, Jackman dilihat memuat naik video beliau memakai bathrobe dan Deadpool duduk di belakangnya. Gambar ini menyaksikan Hugh yang tersenyum lebar sambil memeluk Deadpool dan malangnya, kita masih tidak dapat melihat gandingan antara Logan dan Deadpool dalam satu filem.

Bromance antara Hugh dan Ryan nampaknya sangat kuat dan buat masa ini, Hugh nekad untuk bersara daripada watak Wolverine. Ryan seorang yang pandai memujuk dan tidak cepat mengalah. Jadi untuk filem ketiga Deadpool, mungkin sahaja Ryan dapat memujuk Hugh untuk buat kemunculan khas dalam filem berkenaan.

Peminat juga berpendapat mereka ibarat melihat sinar harapan setelah melihat gambar ini. Pastinya ianya sangat menarik jika dapat melihat dua watak ikonik ini bergabung dalam satu filem. Make it happen Fox!


Inilah Rupa Hugh Jackman Dalam Filem ‘Wolverine’ Terakhir Beliau

Awal October ini, pihak produksi untuk filem terbaru Wolverine telah mengeluarkan teaser poster untuk filem ini. Tangan Wolverine a.k.a. Logan dipenuhi luka dan calar dan masih menjadi misteri milik siapakan tangan kanak-kanak kecil yang dipegang Logan dalam poster ini.

Kini muncul pula gambar terbaru Logan yang kelihatan ‘tua’ dan berjambang. Filem ‘Logan’ akan berkisahkan siri komik ‘Old Man Logan’ di mana Wolverine yang sudah berusia terpaksa beraksi menentang musuh yang kembali mengganggu beliau. Ini merupakan lakonan Hugh Jackman yang terakhir sebagai Wolverine yang beliau sudah pegang sejak tahun 2000. Nooooo!

Patrick Stewart akan turut muncul dalam filem ini sebagai Professor X dan mungkin juga penampilan terakhir beliau sebagai Professor X. Villain dalam filem ini sudah pasti Mister Sinister tetapi siapa yang melakonkan watak Mister Sinister masih lagi rahsia. Hm, penuh rahsia betul filem Logan ini.

Pengarah filem Logan, James Mangold turut memberi hint bahawa filem ini akan lebih dark berbanding filem-filem Wolverine sebelum ini. Kemungkinan besar juga filem ini nanti akan diberi R-Rating.

Esok akan keluar trailer rasmi Logan di Youtube. Kami akan berkongsi dengan anda perkembangan filem Logan ini yang akan ditayangkan di pawagam bulan Mac tahun hadapan.

Taken w/ Leica SL, Noctilux 50mm, ISO 1600 1/1000 ƒ1.7 — by JM pic.twitter.com/Rz4MUyctqq

— Hugh Jackman (@RealHughJackman) October 19, 2016


Hugh Jackman Sah Kembali Pegang Watak Wolverine Dalam Deadpool 3

Impian peminat untuk melihat Hugh Jackman kembali memegang watak Wolverine dalam dunia Marvel Cinematic Universe (MCU) tercapai apabila Ryan Reynolds telah mengesahkan Hugh akan kembali memegang watak ikonik tersebut dalam video yang dikongsinya di media sosial.

Pengumuman itu juga sangat bersahaja; Hugh Jackman berjalan di belakang Ryan Reynolds dan berkata ya beliau akan muncul dalam Deadpool 3. Video berkenaan diakhiri dengan lagu nyanyian Whitney Houston, I Will Always Love You.

Sebelum ini, Hugh Jackman berkata beliau cuma akan kembali memegang watak Wolverine sekiranya beliau berada di dalam dunia MCU. Hugh Jackman dalam temu bual sebelum ini berkata filem Logan adalah ‘filem terakhir’ beliau sebagai Wolverine.

Kehadiran Hugh Jackman juga dilihat sebagai ‘umpan’ baharu daripada Disney dan Marvel Studios untuk memikat kembali peminat untuk sama-sama mengikuti fasa terkini MCU selepas tamatnya Avengers: Endgame.

Dengan kemunculan Wolverine, dijangka lebih ramai mutants akan diperkenalkan oleh Marvel Studios di dalam filem atau siri Marvel yang akan muncul di masa akan datang. Deadpool dijadualkan ditayangkan di pasaran pada 6 September 2024.


Hugh Jackman Sekali Lagi Kenakan Ryan Reynolds Sempena Sambutan Krismas

Hugh Jackman dan Ryan Reynolds sememangnya rakan baik dan ini terbukti lagi menerusi posting terbaru yang dibuat oleh Ryan Reynolds. Dalam gambar yang dikongsikan oleh Ryan, beliau ‘kecewa’ kerana hadir ke majlis sambutan Krismas dengan memakai tema ugly sweater, sedangkan Hugh Jackman dan Jake Gyllenhall tidak menyarungkan tema pakaian berkenaan.

These fucking assholes said it was a sweater party. 🎄

A post shared by  Ryan Reynolds (@vancityreynolds) on Dec 20, 2018 at 6:47pm PST

Ianya sesuatu yang paling hampir untuk kita lihat Hugh, Jake dan Ryan bersama walaupun tidak di dalam satu filem. Hugh pernah berkata Ryan berulang kali merayu supaya Hugh kembali memegang watak Wolverine sedangkah Hugh setakat ini sudah ‘bersara’ daripada watak berkenaan.

Menambah keceriaan pada gambar ini adalah komen yang ditulis oleh Josh Brolin (Cable/Thanos) dan Rob Liefeld (pencipta watak Deadpool dan Cable).

Buat masa ini, Hugh masih belum terbuka hati untuk kembali memegang watak Wolverine tetapi segalanya mungkin selepas gabungan Disney dan Fox di mana Hugh mungkin kembali berminat jika watak Wolverine dimasukkan dalam Marvel Cinematic Universe (MCU).

Jake Gyllenhall pula? Beliau akan muncul dalam filem terbaru Spider-Man sebagai penjahat Mysterio tahun hadapan. Boleh dikatakan ini adalah pertemuan watak Marvel ‘tidak rasmi’ di luar penggambaran.

Mungkin dengan hubungan baik dan ‘desakan’ berterusan daripada Ryan, Hugh akan kembali sebagai Wolverine untuk MCU? Kita tunggu dan lihat.

#RealDeal. Nak dapatkan handphone power 8GB RAM + 128GB Storage? Jom tonton video ini.


Hugh Jackman Terima Anugerah ‘Guinness World Records’ Kerana Watak Wolverine

Siapa yang tidak mengenali Hugh Jackman yang berbakat dalam bidang lakonan? Beliau yang membawa watak sebagai adiwira komik Marvel, Wolverine menerima pengiktirafan dan anugerah Guinness World Records berikutan memegang watak tersebut untuk masa lebih 16 tahun.

Hugh Jackman tidak menyangka akan menerima anugerah tersebut menerusi rancangan ‘This Morning’ dan ia merupakan satu pengiktirafan kepadanya kerana memegang watak adiwira dalam filem aksi Marvel paling lama iaitu selama 16 tahun dan 228 hari. Anugerah tersebut disampaikan oleh Ketua Editor Guinness World Records, Craig Glenday.

Malah, Patrick Stewart yang memegang watak Profesor X atau Charles Xavier turut mendapat anugerah yang sama berikutan mereka bermula dan berakhir bersama-sama. Tahniah diucapkan kepada mereka berdua.

Welcome to the family, Hugh. Australian actor Hugh Jackman has received the record for the longest career as a live action Marvel superhero with his character Wolverine. He shares this record with fellow X-men star Sir Patrick Stewart (UK); both have had careers spanning 16 years 228 days. However, record-breaking was on Hugh’s mind long before he set his sights on Hollywood. He and his brother always wanted to end up in the book one day, and attempted records from most coins snatched off the elbow to longest marathon playing badminton. However, it seems he was meant to achieve record-breaking a little later in life! Hugh’s certificate was awarded to him by Craig Glenday, Editor-in-Chief of Guinness World Records, on @thismorning. “It was an honour to be able to finally hand over a certificate to Hugh and welcome him personally into the Guinness World Records family.” Click the link in our bio to read the full story. ______________________________________________________ #marvel #xmen #wolverine #hughjackman #guinnessworldrecords #officiallyamazing

A post shared by  Guinness World Records (@guinnessworldrecords) on Feb 20, 2019 at 5:04am PST


5 Android Box Mampu Milik Dengan Pengesahan Netflix Dan Google Di Bawah RM300

Android box mampu milik sememangnya menjadi pilihan ramai dalam mendapatkan kandungan hiburan yang lebih bagus pada televisyen. Android box juga menjadikan televisyen anda lebih pintar di mana boleh menonton siaran daripada internet tanpa menggunakan gajet seperti telefon pintar.

Namun, ada sebahagian android box yang tidak mendapat kelulusan daripada Google sekaligus terpaksa diubah suai untuk mengakses sesuatu kandungan yang diminati. Jadi, kami sediakan senarai lima pilihan android box mampu milik dengan pengesahan Google dan Netflix untuk kemudahan akses hiburan tanpa had.

Pertama sekali, anda boleh dapatkan sebuah Android Box yang serba boleh pada harga berpatutan. Model ini hadir dengan saiz yang kompak serta dilengkapi dengan cip berkuasa tinggi yang boleh menjalankan sebarang aplikasi dengan baik. Terdapat pelbagai pilihan storan dan memori yang ditawarkan untuk memuatkan sejumlah aplikasi.

Terdapat juga slot kad sd bagi menampung lebih banyak aplikasi menerusinya. Menariknya, ia masih menawarkan paparan video yang beresolusi 4K yang kaya dengan warna serta visual yang jelas. Malah, penggunaan teknologi terkini membolehkan model ini beroperasi dengan lebih efisien serta penghasilan imej yang baik.

Anda boleh dapatkan TX 3 Mini Plus pada harga serendah RM165 menerusi Shopee hari ini.

Selain berbentuk kotak, kini versi stick juga sangat popular kerana lebih kompak untuk dibawa ke mana-mana. Oleh itu, model ini sering menjadi pilihan kerana hadir dengan sokongan resolusi 4K 60fps serta menjalankan sistem operasi Google TV berasaskan Android 11.

Malah, terdapat sambungan bluetooth untuk kawalan dari jauh dengan alat kawalan dan juga kawalan menggunakan suara kerana mempunyai pembantu maya. Di samping itu, anda boleh mengakses kandungan seperti gambar atau video di tablet atau telefon pintar terus ke televisyen kerana hadir dengan chromecast terbina.

Anda boleh dapatkan realme 4K Smart Google TV Stick ini dengan harga RM189 sahaja di Shopee.

Beli Sekarang realme 4K Smart Google TV Stick di Shopee

Xiaomi turut tampil menawarkan sebuah android box yang berkualiti tinggi buat pengguna di luar sana. Dijanakan dengan sistem operasi terbaru Android berserta penaik tarafan bluetooth dan Chromecast Ultra yang bakal menjanjikan sebarang siaran atau konten dengan kualiti streaming yang lebih baik.

Malahan, anda juga boleh menggunakan dengan mudah kerana langkah tetapan yang cukup ringkas serta mudah difahami semua orang. Hadir juga bersama sokongan 4K resolusi yang dipadankan bersama sistem audio Dolby Atmos untuk pengalaman tontonan yang mengagumkan.

Kini anda boleh dapatkan Xiaomi Mi Box S pada harga serendah RM229 di Shopee dan harga sekitar RM219 di Lazada.

Seterusnya, anda boleh pertimbangkan model Chromecast yang mana menampilkan rekaan yang sangat unik dan kompak. Paling utama sekali, peranti ini telah dibangunkan khas oleh pihak Google sendiri dengan menjalankan Google TV OS.

Seperti jenama lain, Google membawakan sejumlah ciri menarik termasuklah sokongan resolusi 4K, HDR10+, Dolby Vision yang mampu memaparkan kandungan pada kualiti terbaik. Untuk audio pula tidak kurang hebatnya, terdapat talaan Dolby Atmos yang menjanjikan hasil audio yang imersif.

Anda boleh dapatkan model Chromecast Gen-4 ini dengan harga RM268 sahaja di Shopee.

Beli Sekarang Chromecast Gen-4 di Shopee

Antara model yang menjadi pilihan pengguna pada ketika ini adalah Mecool KM2. KM2 ini dilengkapi dengan storan dalaman 8GB berserta memori 2GB AM dan juga menjalankan Android 10 yang terkini. Selain itu, terdapat pelbagai ciri menarik seperti sokongan resolusi 4K, HDR10+, Dolby Digital Dolby Digital Plus dan Dolby Atmos.

Dari segi sambungan, KM2 mempunyai dua port USB 3.0, port ethernet, slot mikroSD dan HDMI 2.1. Menariknya, anda juga boleh memasang konten yang diminati pada telefon pintar terus ke televisyen menerusi Chromecast yang terbina dan juga mempunyai pembantu maya Google Assistant.

Anda kini boleh dapatkan android box jenama Mecool pada harga RM288 melalui Shopee dan sementara di Lazada pula berharga RM284.

Berdasarkan pilihan yang disenaraikan di atas, Xiaomi Mi Box S sangat berbaloi didapatkan kerana pelbagai ciri menarik yang ditawarkan menerusinya seperti sokongan pembantu maya, paparan kualiti 4K dan sebagainya. Malah, majoriti respon daripada pelanggan juga berpuas hati dengan produk berkenaan.

Diharapkan dengan penerangan di atas dapat memudahkan anda membuat pilihan android box yang diidamkan. Paling utama sekali, kesemua yang disenaraikan ini mempunyai pengesahan Google yang mana dapat memastikan sebarang aplikasi atau kandungan boleh diakses terus pada televisyen.


Hugh Jackman Hanya Akan Kembali Sebagai Wolverine Jika Diberi Peluang Dalam Marvel Cinematic Universe

Filem ‘Logan’ yang akan keluar di pawagam minggu hadapan adalah filem terakhir Hugh Jackman sebagai mutant hebat Wolverine. Jackman sudah sangat sinonim dengan watak Wolverine yang beliau pegang sejak tahun 2000 dan memang tidak nampak mana-mana aktor yang dapat menyambung legasi Wolverine selepas ini.

Menerusi salah satu temubual untuk filem Logan, Jackman berkata cuma satu sebab sahaja yang akan buatkan beliau kembali memegang watak Wolverine; jika Wolverine dapat bersama-sama Hulk, Captain America, Iron Man dan para Avengers yang lain dalam ‘Infinity War’ atau Marvel Cinematic Universe(MCU).

Seperti mana yang kita tahu, ianya mustahil untuk Wolverine bersama-sama The Avengers sedia ada kerana faktor copyright. Copyright para watak X-Men(termasuk Deadpool) adalah bersama 20th Century Fox, dan tidak bersama Marvel.

Buat masa ini, agak mustahil untuk 20th Century Fox melepaskan watak paling penting mereka ini kepada Marvel. Wolverine sebenarnya sangat penting dalam Avengers versi komik, sama seperti Spider-Man. Tetapi, jika 20th Century Fox tiba-tiba berubah fikiran dan mencontohi Sony Pictures(yang memberikan Marvel hak menggunakan watak Spider-Man untuk MCU), maka ianya pasti mengembirakan para peminat dan membuatkan MCU lebih meriah.

Buat masa ini, ini semua hanyalah angan-angan. Tetapi jika 20th Century Fox tidak memandang serius tentang perkara ini, mereka boleh kata menolak tuah yang datang bergolek. Boleh sahaja mereka membuat perjanjian dengan Marvel dan ambil keuntungan atas angin dengan penglibatan Wolverine dalam MCU.

Sebelum ini, Ryan Reynolds turut memujuk Hugh Jackman untuk bersama beliau berlakon dalam Deadpool 2 dan Jackman turut menolak pelawaan itu. Tetapi kemungkinan untuk Wolverine muncul dalam Deadpool itu ada kerana kesungguhan Ryan Reynolds memujuk Jackman untuk turut serta dalam Deadpool 2. Apa-apa pun, marilah kita tonton karya terakhir Wolverine dahulu, Logan yang akan berada di pawagam minggu hadapan. Jadi jika anda diberi peluang untuk mengundi, anda mahu Wolverine bersama-sama Avengers yang lain bertempur menentang Thanos? Saya undi mahu.

P/S : 20th Century Fox, berilah apa yang Jackman mahu ini. Beliau sudah berkhidmat sebagai Wolverine lebih 16 tahun dan beliau pun sudah 6 kali berjaya bertarung dengan penyakit kanser. Give him some good news in the future, please?


Hugo Barra Tinggalkan Xiaomi Untuk Kembali Ke Silicon Valley

Berita yang agak mengejutkan buat industri smartphone dunia apabila Hugo Barra pada hari ini mengumumkan beliau bakal meninggalkan Xioami dan bakal kembali ke Silicon Valley. Hugo Barra yang sebelum ini berkhidmat di Android telah memilih syarikat yang berpengkalan di Beijing ini sebelum berpindah ke destinasi seterusnya.

Kehadiran Hugo Barra buat Xiaomi sememangnya sesuatu yang phenomenal. Mana tidaknya, individu ini merupakan watak penting dalam mempertingkatkan penjualan smartphone keluaran Xiaomi sehingga 800% sepanjang 2 tahun awal berkhidmat.

Tidak hanya berjaya meningkatkan penjualan, pengeluaran smartphone dengan rekabentuk yang inovatif antara pencapaian yang tidak boleh dilupakan buat Hugo Barra sepanjang menjadi Vice President buat Xiaomi. Beliau turut mengatakan berkhidmat di Xiaomi sepanjang 3.5 tahun ini merupakan cabaran terbesar sepanjang kariernya.

Kami ingin mengucapkan all the best buat Hugo Barra. Tanpa beliau mungkin Xiaomi tidak akan berada di mana mereka berada sekarang. Kehadiran Xiaomi Mi Mix nampaknya menjadi antara smartphone terakhir keluaran Xiaomi sebelum Hugo Barra berangkat pulang.

Tempat beliau bakal digantikan oleh individu yang dikenali sebagai Xiang Wang. Kami teruja untuk mengetahui bagaimana Xiang Wang bakal memperluaskan lagi pasaran Xiaomi ke serata dunia. Adakah identiti smartphone berspesifikasi tinggi dengan harga berpatutan masih dikekalkan? Sama-sama kita nantikan.


Hujan Lebat Berterusan, Netizen Kongsi Keadaan Banjir Kilat Di Shah Alam

Terdahulu, Jabatan Meteorologi Malaysia (MetMalaysia) telah mengeluarkan amaran hujan berterusan tahap waspada melibatkan empat negeri iaitu Kelantan, Terengganu, Pahang dan Johor bermula Isnin sehingga 11 November.

Sejak jam 4 petang tadi, hujan lebat yang berterusan sehingga sekarang telah mengakibatkan beberapa lokasi di Shah Alam dilanda banjir kilat. Antara kawasan terjejas termasuklah Taman Sri Muda, Seksyen 17, Seksyen 24, Seksyen 32, Seksyen 36, Bukit Naga, Alam Impian dan Bukit Jelutong.

Shah Alam Seksyen 17 , berhampiran Terminal 17 …. 8/11/22 pukul 4.00 petang pic.twitter.com/6tvcmJinvO

— Sir Sazly #UndiPH (@sirsazly) November 8, 2022

Poor drainage system are contributing these. Kamon lah @spsetiabhd & I&P do something. Rumah kat sini bukan murah. This cant be happen here. pic.twitter.com/bjHtBLgqIp

— ijanyunus79 (@yushahrizan) November 8, 2022

Alert orang shah alam, air dah naik ada tempat dah start banjir, seksyen 17,18,23,24, Alam Impian, Sri Muda, Taman Sentosa, Highway klang semua tempat dah naik air. Laki saya pon dah sangkut banjir tadi air masok kete. Hati2 semua ❤ pic.twitter.com/FlJuscbpD0

— alyaa_aq (@alyaa_haliqa) November 8, 2022

Menurut Ketua Polis Daerah Shah Alam, Mohd Iqbal Ibrahim mengesahkan beberapa kawasan dinaiki air dan pihaknya melakukan pemantauan dari masa ke semasa.

Menerusi laporan, Majlis Bandaraya Shah Alam menasihati penduduk di Taman Sri Muda meletakkan kenderaan mereka di kawasan tinggi. Malah, tempat letak kereta di Pasar Moden Sri Muda turut dibuka untuk orang ramai meletakkan kenderaan.

MET Malaysia menasihati orang awam untuk sentiasa merujuk laman web www.met.gov.my dan semua media sosial serta memuat turun aplikasi myCuaca bagi mendapatkan maklumat yang terkini dan sahih.


Hujan Peluru Dari Gaza Belum Berhenti, Israel Mula Dilanda Perang Saudara Pula

Ketika Israel dihujani ratusan roket dan peluru berpandu dari Gaza, kota Lod di Israel terus dilanda keganasan. Datuk Bandar mendakwa bahawa kekacauan itu sebagai perang saudara dan Perdana Menteri (PM) Benjamin Netanyahu mengisytiharkan keadaan darurat di kota itu.

Netanyahu difahamkan terpaksa menarik pasukan dari Tepi Barat untuk mengembalikan ketenteraman ke kota Lod dan dalam masa yang sama telah mengumumkan perintah darurat. “Tidak ada yang seperti ini dalam sejarah Israel,” kata Datuk Bandar Lod Yair Revivo kepada Times of Israel.

Lod adalah sebuah bandar bersejarah kira-kira 15 kilometer di barat daya Tel Aviv. Bandar ini mempunyai kira-kira satu pertiga penduduknya yang terdiri daripada orang Arab Israel.

Pada hari Selasa, ketika Hamas dan kumpulan Jihad Islam Palestin menembak roket dan peluru berpandu ke Israel dari Gaza dan Israel mula membalas serangan terbabit, Lod dilanda rusuhan dan keganasan.

“Setiap minit, kereta atau rumah ibadat atau sekolah terbakar… Dewan bandar baru kami dihancurkan dan dibakar. Rumah ibadat dibakar. Ratusan kereta terbakar. Ratusan samseng Arab berkeliaran di jalanan … Perang saudara telah meletus di Lod,” katanya.

Revivo menuduh bahawa masyarakat setempat telah dihasut dengan kata-kata Islamis dan menyebut rusuhan itu ‘intifada’, istilah oleh rakyat Palestin untuk pemberontakan terhadap Israel.

Revivo memberi amaran bahawa orang Yahudi Ortodoks-nasionalis di kotanya mempunyai senjata dan mereka bersedia untuk menggunakannya.

Dia meminta pemerintah untuk mengisytiharkan keadaan darurat dan mengirim pasukan untuk memulihkan situasi rusuhan saudara yang berlaku di Lod kerana situasi ini, katanya, tidak sesuai untuk dikawal oleh pihak polis.

“Anda tidak faham apa yang berlaku di sini. Ini lebih buruk daripada peluru berpandu dari Gaza,” katanya.

Pengisytiharan darurat di Lod sangat penting, kerana ini adalah kali pertama Israel menggunakan arahan ini untuk melawan dengan masyarakat Arab Israel sejak undang-undang tentera untuk mereka dicabut pada tahun 1966.

Untuk rekod, Hamas dan Jihad Islam, yang menafikan hak Israel untuk hidup di mana-mana sempadan, telah melancarkan ratusan roket dan peluru berpandu sejak Isnin lalu setelah pertempuran antara polis Israel dan penunjuk perasaan Palestin di luar Masjid Al-Aqsa di Yerusalem.

Aktivis Israel ini dedah media Palestin lapor berita palsu mengenai ‘serangan’ di Masjid Al-Aqsa. Klik pautan di bawah untuk membaca.

Aktivis Israel Ini Dedah Media Palestin Lapor Berita Palsu Mengenai ‘Serangan’ Di Masjid Al-Aqsa

Kenali Briged Al-Qassam, Pejuang Yang Berjaya Menakutkan Tentera Zionis Israel

Yakin Tanah Milik Negara Israel, Peneroka Ini Sedia Rampas Rumah Milik Keluarga Rakyat Palestin


‘Hukum Mengecas Telefon Pintar Dalam Masjid Adalah Haram’ – Ustaz Azhar Idrus

Kecoh baru-baru ini apabila Ustaz Azhar Idrus dilaporkan tidak dapat menyampaikan ceramah di sebuah masjid di Selangor serta terpaksa berpindah ke sebuah masjid di Kuala Lumpur.

Situasi yang berlaku sekaligus telah menerima pelbagai respon di kalangan netizen yang mengaitkannya dengan pelbagai keadaan sehingga Ustaz Azhar Idrus terpaksa tampil menjelaskan pertikaian yang berlaku.

Sementara itu, tular sebuah soal jawab melibatkan Ustaz Azhar Idrus baru-baru ini apabila beliau menjawab soal hukum mengecas telefon pintar dalam masjid.

Menurut Ustaz Azhar Idrus, perbutan mengecas telefon pintar dalam masjid adalah haram kerana kebanyakan barangan di masjid adalah diwakafkan.

“Jika kita yang bayar bil elektrik masjid, kita boleh cas telefon. Contohnya, bayar RM2,000 setiap bulan. Tetapi kalau orang lain yang bayarkan, tidak boleh.

“Melainkan ada soket disediakan khas ditulis sebagai wakaf cas telefon percuma. Kerana harta itu dikira harta sabil atau wakaf.

“Paling kerap buat dosa, apabila ahli jawatankuasa masjid bawa barang-barang masjid balik rumah. Contohnya pinjam karpet, bawa balik sebab anak ingin kahwin,” jelasnya.

Tambah Ustaz Azhar Idrus, menurut riwayat Imam Nawawi, haram hukumnya jika orang ramai mengambil wuduk di mesin penapis air di masjid kerana telah diwakafkan untuk diminum sahaja.


Hukum Pelajar Dengan Bakar Telefon Pintar, Tindakan Dua Guru Ini Cetus Pertikaian Netizen

Sebuah video memaparkan dua orang guru mencampakkan beberapa buah telefon bimbit dipercayai milik pelajar ke dalam api yang marak tular di media sosial. Akan tetapi, lokasi kejadian tidak dapat dipastikan dan dapat dilihat para pelajar menyaksikan kejadian telefon bimbit dibakar.

Video TikTok yang dikongsikan kembali pengguna Twitter @theonlyizzah mendapat perhatian ramai dan rata-rata netizen berasa terkejut menyaksikan kejadian tersebut.

Kalau cikgu aku rampas phone and dia bakar camni, esok kau tengok dia bangun kereta dia aku buat mural guna kunci. pic.twitter.com/iLGuWm36BT

— izzy wizzy. (@theonlyizzah) February 20, 2022

Perkongsian tersebut telah mengundang pelbagai reaksi netizen dan rata-rata netizen tidak bersetuju dengan tindakan guru itu yang dilihat melampaui batas. Malah, para netizen mengatakan jika pelajar didapati melakukan kesalahan, cukuplah sekadar menyimpan telefon bimbit dan memberikan peringatan.

Tidak hanya itu, rata-rata netizen turut mengatakan mungkin ibu bapa yang memberikan kepada pelajar untuk membawa ke sekolah atas beberapa faktor dan kini, telefon bimbit boleh dikatakan penting dalam penggunaan seharian.

Both of my parents are teacher, my sister is a teacher, my grandfather used to be a teacher, and i can tell you this is wrong https://t.co/EkUIPELtBq

I agree they broke the school rules by bringing the phone but have some decency. Burning it is uncalled for tbh. Its already dangerous burning phone's battery but completely ridiculous to destroy personal property. Discipline is not taught like this. https://t.co/OMvrLXtwP6

— Ermi Firzana (@thatbawalgirl) February 21, 2022

Bagus lah buat mcmtu..sebab tak ikut arahan..cikgu dah bagi arahan jangan bawak phone…

— Aiman Ahmad (@AimanAh95571472) February 21, 2022

Malah, ada juga netizen mengatakan mungkin ada pelajar yang bukanlah dengan mudah boleh dapatkan telefon bimbit akan terkesan jika dibakar begitu sahaja. Akan tetapi, ada juga netizen yang bersetuju dengan tindakan yang diambil oleh guru tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Ejaan Sahaja Berbeza’- Nama Perniagaan Sharifah Rose Didakwa Ciplak Jenama Tempatan?

Ramai Singgah Hanya Untuk Konten, Polis Terpaksa Bantu Kosongkan Stesen Minyak Di Genting Highlands

Balu Arwah Abam Menang Tuntutan Saman Fitnah, Ali Puteh Diperintah Bayar Ganti Rugi RM60,000


Hukum Pencuri Dengan ‘Mandi Jenazah’, Tindakan Ahli Masjid Ini Terima Kritikan PU Syed

Tular baru-baru ini apabila seorang pemuda ditangkap di sebuah masjid selepas didapati mencuri tabung masjid. Tindakan yang dilakukan telah membuat pihak ahli jawatankuasa masjid memilih untuk menghukum pencuri tabung masjid dengan mandikan pelaku sebagaimana seperti jenazah dimandikan.

Kan dah mendapat! Sapa suruh curi tabung masjid pic.twitter.com/Pk0qlQGP0Z

— penangkini (@penang_kini) January 11, 2022

Meskipun untuk dijadikan pengajaran, tindakan merakam mangsa sehingga tersebarnya di media sosial nampaknya kurang disenangi para netizen. Malah, isu ini turut mendapat perhatian pendakwah bebas, PU Syed yang tampil memberi kritikan menerusi laman Facebook beliau.

Menurut PU Syed, isu mandikan pencuri tabung masjid di tempat mandi jenazah serta merakamnya bakal mengundang kepada suatu isu yang lain. Beliau akui, tindakan yang dilakukan pemuda berkenaan pastinya memberi kemarahan namun risau sekiranya Islam dilihat membenarkan perlakuan zalim walaupun dengan niat untuk menyedarkan pencuri berkenaan.

Berdasarkan kritikan yang dibuat, terdapat netizen yang bersetuju dengan kritikan PU Syed di mana pihak masjid tidak perlu berlebihan dalam menjaga aib pelaku dan terdapat juga netizen yang berpendapat tindakan yang dilakukan tidaklah terlalu besar berbanding kesalahan yang dilakukan.

Setakat ini, masih belum diketahui lokasi insiden kes kecurian ini berlaku. Diharap kes kecurian tabung masjid ini tidak lagi berlaku memandangkan masjid merupakan rumah ibadat di mana wang yang disumbangkan orang ramai tersebut digunakan dalam membantu para asnaf dan golongan yang memerlukan.

Sementara itu, tular pada minggu ini isu melibatkan trend terbaru di TikTok iaitu ‘unboxing pengantin’ yang semakin menjadi ikutan segelintir pengantin baharu.

Trend ‘Unboxing Pengantin’ Jadi Ikutan Di TikTok, Ini Teguran Pedas PU Syed Buat Pengantin Baharu

Tawar Elaun Hanya RM900, Iklan Kerja Sebagai Imam Rawatib Ini Cetus Perbincangan Netizen


Hukuman Mati Menanti Rakyat Korea Utara Jika Bercakap Guna Bahasa Asing

Kim Jong-un dilaporkan telah mengancam untuk memberi hukuman yang berat termasuk penjara dan hukuman mati kepada remaja Korea Utara jika mereka menggunakan bahasa asing atau Korea Selatan. Media pemerintah Korea Utara, Rodong Sinmun dalam sebuah laporan memberitahu para pemuda di Korea Utara untuk menggunakan dialek asal mereka yang “unggul” atau bersedia untuk menghadapi hukuman yang berat.

Larangan penggunaan bahasa asing atau Korea Selatan bahkan telah dimasukkan ke dalam pindaan undang-undang yang sebelum ini turut melarang remaja Korea Utara untuk meniru fesyen dan gaya rambut negara asing. Selain itu, remaja Korea Utara turut diberi amaran agar tidak mengikuti budaya negara jiran, K-pop yang mampu memberi ancaman kepada anak muda.

Yang Moo-Jin, profesor di Universiti Pengajian Korea Utara, mengatakan kepada Korean Herald, “Kim sedar bahawa budaya K-pop atau Barat dengan mudah  mampu masuk ke generasi muda. Dia tahu bahawa aspek budaya ini dapat membebankan sistem. Oleh itu, dengan menghapusnya, Kim berusaha untuk mengelakkan masalah di masa depan,” katanya.

Kim Jong-un sudah lama melarang rakyatnya daripada mengikuti budaya asing, baik dari segi pakaian, gaya rambut, ucapan, dan tingkah laku. Pada bulan Disember lalu, Korea Utara memperkenalkan undang-undang baru di mana sesiapa sahaja yang menonton hiburan dari Korea Selatan akan dihantar ke kem buruh paksa selama 15 tahun. Manakala mereka yang menyeludup muzik atau filem pula akan dikenakan hukuman mati dan mereka yang bercakap, menulis atau menyanyi dengan gaya Korea Selatan akan menghadapi hukuman kerja paksa selama dua tahun.

Kim Jong Un larang pakai seluar jeans ketat, dakwa fesyen mampu jatuhkan rejim komunis. Klik pautan di bawah untuk membaca.

Kim Jong Un Larang Pakai Seluar Jeans Ketat, Dakwa Fesyen Mampu Jatuhkan Rejim Komunis

Kim Jong Un Dakwa K-Pop Umpama Kanser, Boleh Beri Ancaman Kepada Anak Muda


Hulk Bakal Menyarung Perisai ‘Hulkbuster’ Dalam Avengers: Infinity War

Banyak betul teori yang muncul untuk Avengers: Infinity War nanti. Kerana satu gambar permainan yang tertiris di media sosial, teori ini kini menjadi bualan peminat setia Marvel.

Hulkbuster adalah perisai tambahan yang direka Tony Stark semata-mata untuk berlawan dengan Hulk, sekiranya Hulk hilang kawalan pada bila-bila masa. Ianya dibuktikan dalam Avengers: Age Of Ultron apabila Hulk hilang kawalan dan jika tidak kerana Hulkbuster, Hulk pastinya membuat kemusnahan yang tidak dapat dijangka.

Syarikat pembuat mainan lazimnya akan mendapat info lebih awal berkenaan watak-watak yang akan muncul dalam sesebuah filem dan berdasarkan satu gambar mainan yang tertiris, Hulkbuster dipakejkan sekali bersama Incredible Hulk.

Teori yang muncul adalah ketika pertembungan Thanos di Wakanda nanti, Bruce Banner/The Hulk akan tiba di Wakanda dengan perisai Hulkbuster ini. Ini bermakna, Bruce Banner akan mengawal Hulkbuster sebelum beliau keluar untuk menjadi Hulk. Satu lagi teori adalah Hulkbuster ini dipakai terus oleh Hulk dan bukannya dikawal Bruce Banner.

Semua ini hanyalah teori semata-mata dan segalanya akan terbongkar 27 April ini. Walaupun sudah diawalkan seminggu tarikh rasmi tayangan filem ini, kami sudah tak sabar untuk pertembungan Team Thanos dan Team Avengers!


‘Hulur RM500 Ambil RM50’- Jurugambar Kongsi Kisah Sayu Dua Beradik Teruja Tangkap Gambar Pra Konvokesyen

Nota: Perkongsian di bawah adalah merupakan kisah peribadi yang diceritakan seorang jurugambar di Twitter- mengenai rezeki dan bagaimana keikhlasan dalam bekerja membuka peluang yang lebih banyak kepadanya sebelum ini.

Bukan sahaja menceritakan antara keikhlasan dan rezeki, untaian yang dibuat beliau di Twitter itu turut memuatkan kisah sayu dua beradik sebelum majlis konvokesyen mereka dan mendapat lebih daripada 13,000 retweet (perkongsian kembali).

“Terjaga kemudian tidak boleh tidur, tiba-tiba teringat sesuatu tentang rezeki. Dulu masa mula main camera ada orang minta shoot upacara pra konvokesyen.Waktu itu dah pukul 11 malam.

Hari minggu dan masa itu aku kerja MAB lagi. Aku cakap dekat dia maaf tak dapat nak terima sebab sudah pukul 11 malam dan esoknya aku kerja.

Tetapi dia cuba pujuk aku sebab esok juga dia konvokesyen jadi dia nak minta untuk rakam detik sebelum majlis kakak dia.

Aku sudah bawah selimut semua memang rasa malas  nak keluar shoot. Malam pula waktu itu, mana aku reti shoot malam, lowlight (cahaya kurang). Aku pun bagi harga. Aku cakap maaf aku letak harga tinggi sikit sebab sudah lewat malam, last minute dan nak bergerak ke Putrajaya lagi.

Aku letak harga RM500 sejam. Selepas beberapa ketika dia kemudiannya bersetuju. Jadi aku pun bersiap pergi untuk membuat rakaman.

Sampai saja aku tunggu di hadapan mahkamah Putrajaya dan kemudiannya sampai sebuah kereta lama sudah tertanggal cat, berkarat dan tiada lampu sebelah. Keluar dua adik-beradik.

Mereka terus perkenalkan diri apa semua. Si kakak yang aku nak tangkap gambar ini pakaian ringkas sahaja dengan seluar trek dan berbaju T. Aku minta dia sarung jubah konvokesyen. Allahu, nampak teruja bila nak bergambar.

Aku jenis lembut hati sikit. Nampak kegembiraan nak konvokesyen, dengan pakaian asal boleh dan kereta mereka cakap pinjam ayah punya untuk datang ke Putrajaya, aku jadi tidak sampai hati untuk kenakan bayaran RM500 itu.

Aku pun mula shoot. Aku cuba shot saja, baru satu shot dia cakap nak tengok. Aku tunjuk punya la teruja cakap gambar cantik. Dekat situ aku tahu dia tidak selalu bergambar. Mungkin dia nampak bokeh dia jadi teruja.

Jadi aku pun teruskan dalam sejam setengah juga. Kemudian bila sudah selesai dia hulur betul-betul RM500 pada aku. Aku tolak aku ambil RM50 sahaja dan selebihnya niat sedekah.

Alhamdulillah balik itu aku rasa tenang. Rasa tenang buat orang gembira.

Esoknya rezeki datang satu persatu. Daripada makan tengahari sehingga makan malam semuanya percuma . Hujung minggu itu kemudiannya pula berjaya dapatkan tugasan mengambil gambar produk outdoor.

RM1500 untuk berapa keping gambar sahaja. Untuk permulaan, jumlah tersebut agak lumayan sebab aku tak keluar modal dan yang mengupah aku pun tahu aku sunting dekat telefon sahaja.

Dari situ aku selalu ingatkan diri aku jangan sombong dengan rezeki. Jangan kedekut bersedekah. Niat kerana DIA.

InsyaAllah dan kerja itu biar ikhlas walau murah mana orang bayar, ikhlas dari mula kau setuju close deal dengan orang,” kongsinya.

Baca juga perkongsian oleh wanita ini yang belajar erti bekerja dengan ikhlas selepas dilayan bagai bos oleh pemandunya dalam perkongsian di pautan di bawah.

Dilayan Bagai ‘Bos’ Oleh Pemandu BMW Sewa, Wanita Ini Belajar Erti Bekerja Dengan Ikhlas

Kenapa Kita Harus Bersyukur Dengan Cara Pengendalian COVID-19 Di Malaysia

Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS


5 Aplikasi AI Yang Boleh Diakses Secara Percuma Untuk Memudahkan Kehidupan Seharian

Tahukah anda terdapat sejumlah aplikasi AI yang boleh diterokai secara percuma sahaja? Malah, sudah ramai memanfaatkan AI untuk memudahkan urusan seharian yang mana jauh lebih pantas dan efisien.

Aplikasi AI ini sangat berkuasa kerana boleh menyelesaikan pelbagai perkara rumit anda dengan hanya memasukkan input teks sahaja. Jadi, kami sediakan senarai lima aplikasi AI yang boleh diterokai anda dalam memudahkan urusan seharian.

ChatGPT merupakan sebuah chatbot yang dibangunkan oleh syarikat OpenAI. Ini bukan sebarang chatbot kerana ChatGPT memiliki kemampuan berinteraksi dan memberi respon yang natural dan mirip seperti manusia apabila dilontarkan soalan.

Chatbot ini termasuk dalam Large Language Model (LLM) iaitu program komputer yang dapat mengenali, meringkas, menterjemah, meramal dan menghasilkan teks. Secara umumnya, orang ramai menggunakan ChatGPT sebagai kaunter pertanyaan kerana ia mampu memberikan jawapan yang lebih mudah difahami serta pantas.

Malah, pelbagai perkara rumit lain yang boleh dilakukan seperti menyelesaikan soalan matematik, membina aplikasi dan juga menghasilkan gambar berdasarkan input teks sahaja. Malah, ChatGPT juga sedia digunakan untuk tujuan bisnes kerana boleh bantu mengendalikan persoalan atau pun aduan dengan efisien.

Seperti namanya, platform ini membolehkan anda mencipta muzik untuk kegunaan peribadi. Dengan ini, para pencipta konten dan artis muzik boleh menghasilkan lagu dan rentak muzik dengan bantuan AI secara percuma.

Pengguna hanya perlu memilih genre yang diminati, masukkan spesifik input berkenaan lagu dan maka terciptalah sebuah lagu yang diimpikan. Menariknya, anda boleh mencipta sebanyak mungkin lagu tanpa dikenakan caj sepanjang penggunaan.

Malah, terdapat sejumlah sampel muzik berkualiti tinggi yang boleh digunakan untuk tujuan komersial atau konten peribadi. Bagaimanapun, anda hanya boleh memuat turun sebanyak 10 buah lagu sahaja untuk setiap bulan menerusi versi percuma.

Midjourney merupakan salah satu penjana gambar berasaskan kecerdasan buatan yang mana mampu menghasilkan gambar menerusi input teks sahaja. Ini sekaligus memudahkan lagi penghasilan grafik dengan pantas berbanding cara biasa.

Dengan versi terkini, platform penjana gambar ini mampu menghasilkan gambar yang hiper realistik serta lebih tepat seakan hidup. Malah, kini terdapat peningkatan termasuk dari segi pencahayaan, pilihan resolusi yang lebih besar dan penjanaan imej pada saiz besar dengan lebih pantas.

QuillBot ini pula merupakan alat untuk membuat ringkasan di samping menyediakan saranan pembinaan ayat alternatif yang lebih baik berasaskan AI. Dengan bantuan AI canggih ini, ia boleh menulis semula mana-mana ayat, esei, perenggan atau artikel dalam masa yang singkat.

Bukan itu sahaja, anda boleh meningkatkan kemahiran menulis bahasa inggeris dengan ciri semakan yang disediakan. Menariknya, Quillbot juga membolehkan anda menjana petikan rujukan sumber yang lengkap dalam masa singkat untuk tugasan akademik.

Akhir sekali, D-id adalah sebuah aplikasi web yang membolehkan anda menjana karakter avatar 3D tersendiri. Dengan ciri Creative Reality Studio, anda boleh menjadikan avatar berinteraksi seperti manusia biasa.

Selain boleh menghasilkan animasi avatar 3D tersendiri, anda juga boleh mencipta video menarik bersama pilihan 100 jenis bahasa dengan bantuan sepenuhnya oleh kecerdasan buatan mereka. Tanpa sebarang ilmu teknikal diperlukan, semua ini boleh dibuat dengan hanya klik pada butang yang disediakan.

Kehadiran sejumlah aplikasi AI sememangnya dapat memudahkan urusan seharian kita jika tahu digunakan dengan betul. Kini anda juga berpeluang menikmati servis AI yang canggih secara percuma dan mula melakukan pelbagai perkara luar biasa dengan semudah arahan teks atau klik pada butang yang disediakan sahaja.


Hungry Bunch, Sunway Pyramid Kafe Untuk Kaki Shopping Yang Sedang Lapar

Terletak di tingkat teratas Sunway Pyramid, kafe Hungry Bunch yang berkonsep ringkas dan kontemporari ini terasa amat inviting. Apatah lagi kami dijemput masuk oleh krew yang manis menawan senyumannya (maaf, tiada gambar krew tersebut).

Suasana warm di dalam kafe ini menenangkan ditambah pula dengan hiasan dalaman yang ringkas, serta susun atur meja yang teratur memberi keselesaan kepada pengunjung untuk menjamu selera.

Hungry Bunch menyenaraikan pelbagai pilihan hidangan di dalam menunya. Dari hidangan sarapan pagi, hidangan utama, burger, pasta, salad, pemanis mulut hinggalah ke hidangan masakan tempatan.

BACA: Restoran Cina Muslim Amber, Menu Bertaraf 5 Bintang Dengan Harga Murah Tak Terduga

Sebagai permulaan, kami dihidangkan dengan menu sarapan (walaupun di jam 2.30pm) – Hungryman’s Breakfast. Bertepatan dengan namanya, hidangan ini sesuai buat mereka yang kelaparan di waktu pagi kerana porsinya yang banyak. 2 biji telur mata, pastrami ayam, sosej ayam, cendawan, hash brown dan buah tomato panggang semuanya dihidangkan di atas 2 keping roti bakar.

Eggs Lousiana, menu sarapan kedua yang dihidangkan, menggamit perhatian kami. Didatangkan bersama udang yang digril, telur, pastrami ayam, bayam dan roti bakar, ia turut dihidangkan dengan sos krim kajun. Rasa kepedasan cayenne pepper pada sos krim kajun memberi 'kick' kepada menu ini. Kami amat merekemen menu ini kepada anda.

Bagi melegakan kepedasan Egg Lousiana tadi, kami dihidangkan pula dengan Homemade Mushroom Soup. Disertakan bersama sekeping garlic bread, sup wild mushroom ini sememangnya lazat berkrim dan pastinya disukai ramai.

Turut dihidangkan adalah Golden Chicken Wings yang walaupun nampak kering, bila dimakan terasa sangat juicy. Rempahnya juga terasa hingga ke tulang.

Chicken Parmigiana, ayam breaded yang dicurahkan homemade sos tomato dan diletakkan cis mozarella di atasnya, juga disertakan bersama kentang goreng dan coleslaw. Dilabelkan sebagai ‘Chef Recommendation’, boleh dijadikan pilihan kepada penggemar chicken chop dengan sedikit kelainan rasa.

Juga menu ‘Chef Recommendation’, Chef’s Grilled Chicken yang disertakan bersama kentang lenyek dan sedikit sayuran, memang ada kelainannya terutama pada ‘sos rahsia’ chefnya.

Kami memesan pula Grilled Beef Steak bersama sos garlic butter. Bahangian dagingnya besar, didatangkan bersama kentang goreng dan coleslaw. Daging stik Australia ini agak kering, namun masih menyelerakan bila dimakan bersama sos garlic butter tersebut.

Begitu juga dengan Grilled Lamb Shoulder yang masakannya kami rasakan agak overdone, tetap sedap bila dimakan bersama sos lada hitam yang disediakan.

BACA: Steak Wagyu Dan Minuman Free Flow Di Restoran Me’nate Steak Hub Starparc Point

Satu lagi hidangan ‘signature’ di Hungry Bunch ini adalah THB Burger. Dagingnya sangat juicy dihiasi cheese cheddar dan diletakkan pula bolognese daging di atasnya. Menariknya ia dihidangkan bersama ubi keledek goreng. Ah, air liur kecur kembali tatkala menaip artikel ini.

Aglio Olio dan Creamy Carbonara adalah antara menu dari kumpulan pasta yang dihidangkan kepada kami. Aglio Olio dimasak bersama rempah segar serta menggunakan minyak zaitun. Ia boleh dikatakan hidangan yang tidak mengecewakan. Cuma kami sependapat yang ianya terasa agak pedas.

Manakala Creamy Carbonara yang digaul bersama hirisan daging ini memberi rasa yang seimbang dengan adunan herba dan krim cis. Ia memang terbaik dan ini disahkan oleh salah seorang ahli tim kami yang amat menggemari carbonara.

Terlalu asyik dengan hidangan makanan, terlupa kami akan minuman yang disediakan. 4 minuman yang dijamu kepada kami iaitu Fizzy Ribena, Zesty Lemon Grass, Iced Latte with Grass Jelly dan Chocolate Iced Blended. Kesemuanya habis diminum, membuktikan kesemuanya sedap!

Setelah puas perut kami ‘diasak’ dengan pelbagai masakan di atas, tiba pula sesi memujuknya dengan hidangan pemanis mulut. Kami dihidangkan dengan Chocolate Lava yang didatangkan bersama satu skop aiskrim. Tidak terlalu manis dan porsi hidangannya juga kami rasakan ‘just nice’. Dengan kombinasi antara kek yang panas bersama airkrim yang sejuk, ia sememangnya satu hidangan penutup yang lazat.

Kafe Hungry Bunch ini dimiliki oleh seorang usahawan bumiputera dan baru beroperasi sekitar bulan Jun yang lepas. Masih dalam proses mendapatkan pengiktirafan Halal Jakim, beliau memberi jaminan bahawa kesemua hidangannya adalah halal.

Sekiranya anda ke Sunway Pyramid, tak perlu lagi membuang masa membelek direktori untuk mencari restoran. Terus saja ke Hungry Bunch, sememangnya sesuai untuk anda yang lapar!

Nama Restoran : Hungry Bunch
Lokasi : F Floor, Lot F1.75, Sunway Pyramid, Bandar Sunway, Petaling Jaya. (waze)
Layari laman Facebook dan Instagram.
Waktu beroperasi : 10am – 10pm,

BACA: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Hunny Madu Luah Kekecewaan Lihat Pantai Tok Bali Di Kelantan Kotor Dipenuhi Dengan Sampah

Terbaharu, Hunny Madu yang merupakan seorang penyanyi telah berkongsi sebuah video yang memaparkan keadaan Pantai Tok Bali, Kelantan yang dipenuhi dengan sampah-sarap.

Menerusi perkongsiannya, dapat dilihat banyak sampah berterabur di sekitar pantai tersebut telah mencacatkan kecantikan pantai tersebut.

We were driving by Tok Bali, Bisikan Bayu Beach in Pasir Putih Kelantan, and was so shocked to see so much rubbish everywhere right opposite the ocean! Can someone help explain why this is happening? Apparently it has been like this for quite some time. Sedihhhhh. Ps: We thought of stopping by to get ice cream here for the kids but after seeing this disaster, our moods changed and we left.

♬ original sound – Hunny Madu – Hunny Madu

Hunny yang berkunjung ke pantai tersebut berasa terkejut dan pelik bagaimana keadaan pantai itu boleh berubah drastik berbanding sebelum ini.

Perkongsian tersebut telah meraih perhatian orang ramai dan segelintir penduduk di Kelantan turut mengakui bahawa kebersihan di negeri tersebut sangat teruk.

Bukan itu sahaja, ada juga netizen berharap ramai orang akan membuka mata mereka untuk menjaga kebersihan pantai bersama-sama agar keindahannya dapat terjaga.

Malah, para netizen turut berterima kasih kepada Hunny Madu kerana berkongsi keadaan di pantai tersebut sekaligus dapat memberikan kesedaran kepada orang ramai.


Huraian 3 Babak ‘Post Credit’ Dalam Filem Hobbs & Shaw

Adakah anda sudah menonton filem Fast & Furious: Hobbs & Shaw di pawagam? Jika belum dan anda membaca penulisan ini, bersedialah untuk membaca sedikit spoiler tentang post credit.

Pasti anda perasan pada penghujung filem Fast & Furious: Hobbs & Shaw terdapat 3 babak post credit dimana memberi gambaran arah untuk filem francais Fast & Furious akan datang. Sedia maklum, filem tersebut merupakan filem spin off  dan mari kita huraikan 3 babak dalam post credit tersebut.

And in other news, @HobbsAndShaw officially opens TONIGHT around the world. As absurdly wild and bat shit fun as you’re hearing the movie is – it’s more. Enjoy the movie and enjoy the surprise cameos..because that’s a look at the future team 👀 😈Have fun and cheers! 🌎🥃

— Dwayne Johnson (@TheRock) August 1, 2019

Bagi babak ini, pasti anda dapat lihat abang dan adik perempuan datang melawat ibu mereka iaitu Magdalene di penjara dan kelihatan ibu mereka amat gembira sekali. Malah, mereka menghadiahkan kek hari jadi dimana kita boleh lihat ia bertujuan untuk mengeluarkan ibunya dari penjara.

Untuk pengetahuan anda, dalam salah satu plot filem tersebut ada menunjukkan babak keadaan keluarga Shaw yang porak-peranda dimana Hattie Shaw telah memutuskan hubungan dengan abangnya selepas terpedaya dengan Brixton Lore. Kemungkinan besar juga watak Magdalene akan ada dalam filem seterusnya kerana keluarga tersebut telah bersatu.

Menerusi babak ini, kita dapat lihat Hobbs cuba membalas dendam kepada Shaw berikutan Shaw sengaja memberi masalah kepadanya ketika di lapangan terbang untuk ke Rusia. Hobbs telah menelefon Shaw yang ketika itu sedang berseronok di pub di London dan Hobbs memberitahunya ada polis di luar pub ingin menangkapnya.

Lantaran itu, Shaw tahu bahawa Hobbs membuat panggilan palsu untuk menyukarkan keadaanya. Justeru itu, kita dapat lihat bahawa Hobbs dan Shaw masih mengekalkan cara mereka layan antara satu sama lain.

Melalui babak ini, kelihatan Hobbs mendapat panggilan daripada pengendali CIA, Locke yang ketika itu sedang bertempur dan memberitahunya terdapat satu lagi virus dahsyat di luar sana.

Sebenarnya babak kemunculan virus ini plot cerita seperti dalam Fast & Furious 6 cuma kali ini hanya Hobbs dan Shaw yang menyelesaikan misi tersebut. Tetapi dengan perkhabaran terdapat virus baru, tidak mungkin mereka akan berhadapan dengan virus baharu pada filem akan datang tetapi mungkin akan menampilkan kemunculan Locke.

Selepas anda menonton filem Fast & Furious: Hobbs & Shaw ini, pasti anda tidak sabar menantikan filem Fast & Furious akan datang. Lagi-lagi setelah melihat post credit yang meninggalkan anda tanda tanya.


Hutan Amazon Terbakar Lagi, Kali Ini Paling Teruk Dalam Tempoh 13 Tahun Untuk Bulan Jun

Paru-paru Bumi, Hutan Amazon Brazil telah merekodkan hampir 20% kebakaran hutan pada bulan Jun tahun ini. Satu rekod yang tinggi dalam tempoh 13 tahun untuk bulan Jun, menurut data yang dikeluarkan oleh kerajaan.

Apa yang menjadi kebimbangan pakar adalah dengan rekod yang dicatat pada bulan Jun dan ditambah pula dengan musim kemarau yang bakal kunjung tiba, ada satu kerisauan bahawa kebakaran Amazon pada tahun ini mampu melepasi rekod yang dicatatkan pada tahun lalu.

Para aktivis pula menyatakan bahawa pandemi COVID-19 telah memburukkan lagi keadaan apabila kebakaran hutan berlaku secara bebas dan tidak dipantau oleh pihak berkuasa.

Kebanyakan kebakaran hutan yang berlaku di sana dimulakan dengan sengaja oleh kumpulan pembalak haram dan petani yang ingin membersihkan tanah.

Pada bulan Jun sahaja, pakar di Institut Nasional Penyelidikan Angkasa Negara (INPE) merekodkan 2,248 kebakaran hutan menggunakan imej yang diambil dari satelit. Manakala pada tahun lalu, hanya 1,880 kebakaran hutan yang dicatatkan pada bulan Jun 2019 – satu kenaikan yang mendadak di antara bulan Jun 2020 dan Jun 2019.

“Kami tidak boleh membiarkan situasi 2019 berulang,” kata Mauricio Voivodic, pengarah eksekutif NGO Dana Hidupan Liar Dunia di Brazil yang menuduh kerajaan Brazil gagal untuk bertindak membendung kebakaran hutan di Amazon.

Kebakaran hutan pada tahun lalu telah menyebabkan protes di dalam dan luar negara, dengan ancaman hukuman kewangan dari kerajaan luar dan kecaman luas terhadap dasar-dasar persekitaran yang di ambil oleh Presiden Jair Bolsonaro.

Dia telah dikritik secara meluas kerana memotong dana Kementerian Alam Sekitar serta mendorong beberapa perniagaan dan bukannya aktiviti pemuliharaan. Bolsonaro juga menerima kecaman selepas menurunkan kadar denda kepada individu atau syarikat yang merosakkan alam sekitar.

Namun, dia secara konsisten menolak kritikan dari negara luar. “Negara-negara tertentu, niat mereka bukan untuk membantu … tetapi berkelakuan tidak sopan dengan ciri-ciri penjajah,” katanya.

Amazon adalah hutan yang merangkumi beberapa negara di Amerika Selatan dan hampir 60% adalah di Brazil. Ia telah menjadi medan kepada karbon bagi memperlahankan kadar pemanasan global. Ia juga adalah rumah bagi sekitar tiga juga spesies tumbuhan dan haiwan, serta tempat tinggal bagi satu juta orang asli.

Terdahulu, penjaga hutan Amazon mati dibunuh oleh para pembalak haram yang rakus mahu menarah tanah di sana. Klik pautan di bawah untuk membaca.

Penjaga Hutan Amazon Mati Dibunuh Pembalak Haram

Mengapa Kita Perlu Risau Jika Hutan Amazon Musnah Dalam Kebakaran

Hutan Hujan Amazon Bakal ‘Hilang’, 1000KM Bahagian Hutan Sudah Ditarah


Hutan Hujan Amazon Bakal ‘Hilang’, 1000KM Bahagian Hutan Sudah Ditarah

Pembalakan haram adalah isu utama yang berlaku di hutan hujan Amazon Brazil. Ia bakal memberi kesan dengan menjadikannya berisiko hilang atau disebut Deforestasi. Kerajaan Brazil dilaporkan telah mengerahkan tentera dalam usaha untuk menghentikan pembalakan haram.

Agensi penyelidikan ruang angkasa Brazil mengatakan bahawa kawasan yang musnah pada bulan April adalah 64% lebih tinggi dari tahun lalu. Dalam empat bulan pertama tahun 2020, pemusnahan hutan oleh pembalak liar dan pelombong meningkat sebanyak 55%, katanya.

Ahli alam sekitar mengatakan dasar dan retorik Presiden Jair Bolsonaro mendorong aktiviti haram. Presiden Jair Bolsonaro telah menafikan perkara ini. Awal minggu ini dia memberi izin untuk penempatan angkatan bersenjata ke wilayah itu.

Hutan hujan Amazon adalah hutan yang mempunyai simpanan karbon penting yang memperlahankan kadar pemanasan global. Institut Penyelidikan Angkasa Negara Brazil (Inpe) mengatakan bahawa lebih dari 405 km persegi (156 batu persegi) Amazon telah dibalak pada bulan lalu berbanding 248 km persegi pada bulan April tahun lalu. Antara Januari dan April, sejumlah 1,202 km persegi telah ditarah, katanya.

Kumpulan pemuliharaan mengatakan bahawa sejak wabah virus korona mula menular, semakin sedikit pegawai penguatkuasa kerajaan yang dikerahkan. Brazil adalah antara salah satu negara teruk terjejas di bahagian Amerika Selatan, dengan 141,000 kes dan hampir 10,000 kematian.

“Pandemi itu tidak membantu kerana nampaknya ada lebih sedikit petugas di luar sana dan pembalak haram jelas tidak peduli dengan virus di kawasan terpencil Amazon,” kata Paulo Barreto, penyelidik kanan kumpulan pemuliharaan nirlaba Imazon, seperti dikutip dari BBC.

Agensi penguatkuasaan alam sekitar Ibama mengatakan bahawa mereka sudi untuk menambah ejen lapangan di kawasan berisiko lain tetapi tidak di Amazon. Penebangan hutan di wilayah ini telah meningkat sejak Presiden Jair Bolsonaro memegang jawatan tahun lalu.

Dia berpendapat bahawa lebih banyak pertanian dan perlombongan di kawasan hutan lindung adalah satu-satunya cara untuk mengeluarkan kawasan itu dari kemiskinan.

Dasar ini telah dikutuk secara meluas tetapi dia telah menepis dakwaan tersebut, dengan mengatakan Brazil tetap akan menjadi negara yang berjuang untuk pemuliharaan.

Untuk bacaan lanjut mengenai hutan hujan Amazon, klik pautan di bawah.


Hutan Menegak Yang Pertama Di Asia Dijangka Siap Pada Tahun 2018

Selain daripada memiliki jambatan kaca tertinggi dan terpanjang di dunia, China kini sedang merancang untuk membina hutan menegak yang pertama di Asia. Satu idea yang sangat baik dalam memulihkan semula kehijauan yang amat diperlukan. Hutan menegak yang bakal dibina ini berupa bangunan tinggi yang dilitupi pokok dan tumbuhan di tengah-tengah bandar raya.

Jika semuanya berjalan lancar, projek pembinaan hutan menegak ini akan ditempatkan di Nanjing, China dan ia sudahpun mendapat khidmat dari arkitek Itali, Stefano Boeri. Stefano Boeri sebelum ini pernah menghasilkan projek hutan menegak di Itali, iaitu kediaman yang dilitupi 900 pokok dan 2,000 tumbuhan di luarnya.

Untuk rancangan yang bakal dibina di China ini, ia akan terdiri daripada dua bangunan, satu bangunan setinggi 200 meter manakala satu lagi setinggi 108 meter yang akan menempatkan kira-kira 1,000 pokok serta 2,500 tumbuhan pelbagai jenis.

Menurut pihak berkuasa Nanjing, jika menara ini siap dibina kelak, ia akan menghasilkan kira-kira 132 paun oksigen iaitu bersamaan 60kg sehari. Selain daripada itu, bagunan ini turut menempatkan pejabat, kedai dan restoran, sekolah arkitek, kelab di atas bumbung dan hotel Hyatt.

Menara ini dijangka siap sepenuhnya pada tahun 2018 nanti, wow! Hanya setahun sahaja lagi.

Baca juga: Jambatan Kaca Paling Tinggi Dan Terpanjang Di Dunia Kini Dibuka Kepada Umum


Hutang 1MDB Berkemungkinan Mencecah RM34.6 Bilion

Nampaknya projek yang merisaukan ramai Rakyat Malaysia iaitu 1 Malaysia Development Berhad (1MDB) hadir dengan jumlah hutang dan kos yang lebih tinggi daripada sepatutnya.

Terbaru, berdasarkan laporan daripada Maybank hutang projek yang masih di dalam penyiasatan ini berpeluang mencecah $8.6 bilion (~RM34.6 bilion) menjelang 2023.

Setakat ini difahamkan pihak kerajaan sedang cuba menstruktur semula serta menyiasat projek yang dijalankan oleh pihak kerajaan sebelum ini. Menteri Kewangan turut memberi bayangan positif dimana GDP negara masih berpeluang mencecah 2.8%.

Diharap kenyataan terbaru ini tidak memberi kesan yang besar buat ekonomi dalam menyakinkan para pelabur.


Kisah Hutang Dilunaskan Melalui Keajaiban Sedekah Yang Menyentuh Hati Kita

Seorang lelaki telah gagal menguruskan hutangnya apabila perniagaannya bermasalah. Hari-hari pengutip hutang mencarinya sama ada di pejabat mahupun di rumah. Keadaan menjadi lebih parah apabila isterinya minta diceraikan kerana tidak sanggup tinggal dalam keadaan tertekan sebegitu.

Sewaktu senang dulu, dia disibukkan dengan urusan bisnes. Urusan rumah tangga diserahkan bulat-bulat kepada isterinya. Emak dan ayah di kampung pula jarang sekali ditanyakan khabar mereka apatah lagi pulang ke kampung menjenguk mereka.

Dia malu nak pulang ke kampung menghadap emak dan ayahnya. Kawan-kawan yang sama-sama bersukaria dulu pula hilang entah ke mana. Hasrat isterinya ditunaikan dengan talak 1.

Dia berusaha pelbagai cara bagi melunaskan hutang-hutangnya tetapi semuanya menemui jalan buntu. Dalam keputus-asaan dia nekad membunuh diri. Ketika mahu menggantungkan diri, azan berkumandang dan menyedarkan dirinya. Dia turun dari kerusi dan mengambil wuduk untuk solat. Selepas seketika itu dia mendengar pula ceramah agama dari masjid berdekatan rumahnya itu yang kebetulannya sedang berbicara tentang cara mengatasi kesusahan.

Keesokkannya dia pergi ketemu ustaz untuk mendapatkan pandangan ustaz apa lagi yang dia harus lakukan untuk menyelesaikan masalah hutangnya itu. Ustaz kata periksa semula hubungan dia dengan Allah, hubungan dia dengan ibu bapa dan hubungan dia dengan orang lain. Mohon ampun pada Allah dan mohon maaf pada mereka yang telah dia berbuat salah.

Dia datang lagi bertemu ustaz. Dia kata sudah macam-macam perkara dia lakukan. Antaranya, dia sudah memohon taubat pada Allah dan meminta maaf pada orang-orang yang telah dia berbuat salah.

Lalu ustaz itu berkata, bersedekahlah. Dia terkesima.

Bagaimana mahu bersedekah sedangkan duitnya sahaja cukup-cukup untuk dirinya? Itulah yang terdetik di hatinya ketika itu.

Setelah berfikir, dia mencari orang yang susah, bertemu pengurusan sekolah pondok dan anak yatim yang memerlukan. Dia panggil mereka ke rumahnya dan menyedekahkan barang-barang rumahnya yang pernah menjadi simbol kesombongan dia. Dia rasa puas walaupun rumahnya hampir kosong. Hari-hari dia menjaga ibadat dan bersedekah dari segi kudrat, dan apa sahaja yang mampu menyenangkan orang lain.

Dia menemui ketenangan apabila melakukan semua itu meskipun masalahnya belum diselesaikan. Dia bersangka baik pada Allah dan tidak berhenti berdoa. Antaranya doa yang diajarkan Nabi shollallahu ’alaih wa sallam kepada sahabatnya, Abu Umamah radhiyallahu ’anhu :

اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ
وَأَعُوذُ بِكَ مِنْ الْعَجْزِ وَالْكَسَلِ
وَأَعُوذُ بِكَ مِنْ الْجُبْنِ وَالْبُخْلِ
وَأَعُوذُ بِكَ مِنْ غَلَبَةِ لدَّيْنِ وَقَهْرِ الرِّجَالِ

“Ya Allah, sesungguhnya aku berlindung kepada Engkau dari bingung dan sedih. Aku berlindung kepada Engkau dari lemah dan malas. Aku berlindung kepada Engkau dari pengecut dan kikir. Dan aku berlindung kepada Engkau dari lilitan hutang dan kesewenang-wenangan manusia.”

Pada satu hari, kawan lamanya mencari dia. Dia tidak lagi lari atau menyorokkan diri seperti sebelum ini. Dia sambut kawannya itu dengan senyuman dan mengajak masuk ke rumah. Di dalam rumah, kawannya melihat hanya barang keperluan asas sahaja yang ada. Dia masih tersenyum.

Kawannya itu seorang usahawan berjaya mahu menyatakan hajat bertemu dia. Kawannya itu memerlukan khidmat kepakaran dia menguruskan bersama satu projek bandar baru. Dia menolak kerana risau tidak dapat beri komitmen kerana masalah hutangnya itu. Tetapi jika kawannya itu boleh membantu masalah dia, dia mahu bekerjasama.

Kawannya itu tidak ragu-ragu dan memberikan dia cek. Kawannya berkata:

“Ambil cek ini. Gunalah pendahuluan 3 bulan bayaran khidmat kepakaran kamu ini untuk selesaikan masalah hutang itu.”

Lagi sekali dia terkesima dan kali ini disusuli sujud syukur dan air mata. Hanya “terima kasih Ya Allah… alhamdulillah” diucap berulang-ulang kali dari mulutnya.

Manusia tidak jemu memohon kebaikan dan jika mereka ditimpa malapetaka, dia menjadi putus asa dari berusaha.

Janganlah kita berputus asa dari rahmat Allah. Sesungguhnya tiada berputus asa dari rahmat Allah melainkan kaum yang kafir.

Melalui surah al-Baqarah ayat 280 yang bermaksud “Dan jika (Orang yang berhutang itu) dalam kesukaran, maka berilah tangguh sampai dia berkelapangan, dan menyedekahkan (sebahagian atau semua hutang) itu, lebih baik bagimu, jika kamu mengetahui.”

Mungkin ramai yang berasa berat hati untuk bersedekah ketika waktu susah kerana memikirkan ketidakcukupan yang akan berlaku apabila bersedekah. Namun, jika kita benar-benar yakin dengan rahmat dan kuasa Allah, pasti kita berasa ringan melakukannya.

Sewaktu bersedekah itu, niatkan di dalam hati pemberian itu sedekah dan memohon kepada Allah untuk membantu dan memudahkan hal melunaskan hutang-hutang kita.


Ini Sebabnya Super Mario Run Gagal Kekalkan ‘Hype Marketing’ Beberapa Hari Selepas Dilancarkan

Super Mario Run baru sahaja dilancarkan beberapa hari yang lepas. Permainan yang diumumkan ketika Apple Keynote ini mengundang pelbagai reaksi khususnya Gen-Y yang mengikuti perjalanan Mario sejak daripada awal lagi.

Kali ini, permainan ini diberi sentuhan moden dengan penyertaan platform iPhone dan iPad. Cara permainannya pun sangat mudah dan sama seperti permainan Mario yang sebelum ini.

Apa yang membuatkan iainya berbeza adalah permainan ini membawa konsep pergerakan automatik sepertimana permainan Temple Run cumanya dari sisi berbeza. Buat peminat konsol Nintedo yang pernah bermain Super Mario, permainan ini bukan membuatkan peluang anda untuk ‘explore’ dan selidik ‘lubang rahsia’ juga sedikit terbatas.

Keperluan untuk sentiasa dalam mood online juga membuatkan bakal membuatkan bermain permainan ini sedikit terbatas. Menyebut tentang batasan, permainan ini ditawarkan secara percuma untuk beberapa level awal dan pengguna perlu membayar sebanyak $10 USD (~RM44.80) untuk akses penuh.

Adakah berbaloi memuat-turun Super Mario Run edisi berbayar? Berdasarkan review awal, dikatakan penawaran features yang sedikit membuatkan permainan ini cepat bosan dan boleh dihabiskan dalam beberapa hari sahaja. Untuk pengguna iOS anda boleh mencuba edisi percuma terlebih dahulu.

Seingat saya ini merupakan game kedua pada tahun ini yang hadir dengan penuh hype dan fun tetapi gagal memberikan masa permainan yang lama buat pengguna setelah beberapa ketika. Kami harap Nintendo dapat menyediakan pelbagai features menerusi update terbaru buat Super Mario Run.


‘Hype’ Sebagai Penginapan Mewah, Minah Saleh Ini Kecewa Dengan Keadaan Arte Mont Kiara

Arte Mont Kiara adalah satu penginapan yang pernah ‘hype’ satu ketika dahulu disebabkan di setiap sudut penginapan sangat insta-worthy dan mewah serta harganya tidaklah terlalu mahal.

Terbaharu, seorang pengguna TikTok @tanusha.photography telah berkongsi sebuah video di TikTok miliknya menunjukkan review semasa dia menginap di Arte Mont kiara. Untuk pengetahuan anda, terdapat juga resident di sini, maka ia bukanlah ‘fully’ hotel.

exposing the worst luxurious condo in Kuala Lumpur! do share your experience in comments and send it to your friends to prevent them from staying here 💔🥲 #kualalumpur #accomodation #exposed

♬ Chopin Nocturne No. 2 Piano Mono – moshimo sound design

Menerusi video tersebut, dapat dilihat ulat dalam kolam renang, bunga layu, lantai berkerak, bilik kotor dan banyak lagi. Hal ini membuatkan Tanusha merasakan ini adalah penginapan mewah terburuk yang pernah dia duduk.

Perkongsian tersebut telah meraih perhatian orang ramai dan rata-rata netizen berasa terkejut dengan keadaan penginapan terbabit yang indah khabar dari rupa.

Segelintir netizen yang pernah menginap di sana mengatakan keadaan sebelum pandemik melanda, keadaan penginapan mewah itu terjaga dan juga sangat cantik tetapi sekarang pihak pengurusan seolah-olah tidak menjaga tempat terbabit.

Malah, ada juga netizen yang berasa geli melihat keadaan kotor dan tidak terjaga tempat terbabit dan tidak mahu menginap di sana walaupun sebelum ini terasa mahu menginap disebabkan banyak spot bergambar.


5 Aspek ‘Design Thinking’ Dalam Membawakan Kejayaan Dalam Sesebuah Bisnes

Sebagai usahawan atau pengurus dalam sebuah organisasi atau syarikat, pernahkah anda mengalami masalah dalam merancang perjalanan bisnes anda? Baik dari segi dalaman mahupun luaran syarikat.

Apa yang anda lalui ini bukanlah sesuatu yang pelik. Malah ramai yang bersetuju masalah-masalah adalah sebahagian dalam proses perkembangan sesebuah syarikat. Dalam pada itu, masalah-masalah ini mungkin lebih mudah sekiranya anda mengamalkan konsep design thinking.

Konsep yang mula diperkenalkan hampir empat dekad lalu nampaknya masih releven sehingga kini. Design thinking terbukti berjaya buat syarikat-syarikat gergasi seperti Apple, IBM, Infosys dan Fidelity mencapai keuntungan dan produktiviti staf yang berganda.

Secara ringkasnya design thinking merujuk kepada cara pemikiran dalam menyelesaikan sesuatu permasalahan.

Disaat masih banyak syarikat menjadikan postmortem sebagai langkah untuk menyelesaikan masalah, kaedah design thinking menawarkan cara penyelesaian yang sedikit berbeza.

Berpegang kepada konsep ‘you never know until you’ve walked in their shoes’, design thinking fokus kepada menyelesaikan masalah dengan meletakkan diri anda sebagai end user atau pengguna.Melalui cara ini, anda mampu mencorak serta menghasilkan sebuah idea dalam menyelesaikan permasalahan ini dengan lebih mudah.

Terdapat 5 fasa di dalam proses design thinking yang perlu diambil kira dalam menyelesaikan sesuatu masalah:

Dalam fasa ini, anda haruslah meletakkan diri anda sebagai pengguna atau end user. Tujuannya adalah bagi merasai sendiri pengalaman sebagai seorang pengguna. Fasa ini akan membantu anda memahami dengan lebih lanjut apa yang perlu dilakukan untuk memberikan servis yang terbaik.

Langkah ini turut digunakan oleh syarikat-syarikat besar sebelum memasuki sesuatu pasaran. Contoh yang dapat anda lihat adalah Uber. Bermula dengan meletakkan diri sebagai pengguna, syarikat ini mendapati terdapat sesuatu yang boleh diperbaiki dalam sistem pengangkutan seterusnya membangunkan syarikat perkongsian kereta berbayar.

Melalui fasa kedua ini, anda berpeluang mengetahui dimana loophole atau masalah yang perlu diubah setelah meletakkan diri sebagai pengguna.

Langkah ini juga sangat penting untuk memastikan objektif utama masalah dapat diselesaikan. Masalah pengguna dapat diselesaikan manakala dari perspektif syarikat pula anda dapat menemui permasalahan yang tepat terhadap servis yang ditawarkan.

Melalui fasa ketiga iaitu ideate, anda seharusnya brainstorm idea hasil daripada kajian anda sebagai pengguna. Fasa ketiga bakal membantu anda mendapatkan penyelesaian yang betul. Ini menjadikan fasa ini sungguh istimewa. Berikut merupakan sebab ideate menyelesaikan masalah pengguna.

1. Membolehkan anda mendapatkan permasalahan pengguna serta berpeluang menghasilkan inovasi idea.
2. Mendapatkan pelbagai idea sebelum dicuba untuk mendapatkan keputusan yang terbaik buat para pengguna.
3. Menemui idea yang belum pernah dilakukan pengusaha bisnes yang menjalankan bisnes dalam niche yang sama.

Fokus utama anda haruslah menghasilkan inovasi yang kreatif bagi menyelesaikan masalah pengguna. Kaedah brainstorm antara yang dicadangkan dalam menghasilkan idea yang terbaik.

Salah satu cara terbaik untuk mendapatkan gambaran mengenai idea yang dihasilkan adalah dengan membuat prototaip atau eksperimen. Fasa ini membolehkan anda menjalankan idea yang dihasilkan dengan kos yang lebih rendah serta kuantiti yang sedikit.

Tujuannya adalah bagi mengkaji bagaimana idea yang dihasilkan mampu menyelesaikan masalah pengguna. Hasil ujian prototaip ini akan memberi jawapan sama ada idea anda dapat menyelesaikan masalah atau sebaliknya.

Fasa prototaip sangat penting. Fasa ini dapat membantu anda menjimatkan masa dan kos bagi mencari penyelesaian terbaik. Apabila prototaip berjaya, barulah anda buat pelaburan penuh untuk penyelesaian tersebut.

Setelah mengenali masalah pengguna, fasa percubaan dilakukan bagi memastikan idea yang dihasilkan dapat menyelesaikan masalah pengguna. Dalam pada itu, terdapat 3 panduan yang anda boleh rujuk sebelum menjalankan sesebuah ujian atau percubaan.

1. Tawarkan pilihan buat pelanggan
Dalam mendapatkan solusi terbaik buat para pengguna, anda haruslah mencipta beberapa prototaip untuk mengkaji pilihan manakah yang terbaik.

2. Kaji pilihan pelanggan
Elakkan daripada menceritakan kesemua langkah anda, sebaliknya berikan peluang buat pelanggan tentukan idea manakah yang terbaik buat mereka.

3. Dapatkan respon para pelanggan
Bagi mendapatkan respon daripada para pengguna, anda juga boleh bertanya atau sediakan borang kaji selidik untuk mengkaji para pelanggan lebih selesa dengan idea manakah berdasarkan prototaip yang ditawarkan. Melalui cara ini, anda sebenarnya sudah mempunyai idea kasar prototaip atau idea manakah yang paling berkesan serta membuatkan pelanggan lebih selesa.

Apa yang membuatkan gaya penyelesaian secara design thinking tampil inovatif adalah kerana kaedah ini memfokuskan kepada masalah utama pelanggan. Design thinking juga turut mengubah cara anda memandang sesuatu masalah. Dari meletakkan kesalahan kepada terhadap seseorang atau syarikat, design thinking melatih anda untuk mengkaji apa sebenarnya yang dimahukan oleh pengguna.

Jawapannya tidak sama sekali. Kaedah ini juga sangat sesuai buat anda yang ingin membangunkan startup. Anda juga boleh mula mengaplikasikan langkah yang sama dalam bisnes anda.

Ingin memahami bagaimana bagaimana design thinking mampu dilakukan dalam skala yang kecil? Penerangan daripada Suresh Jayakar ini mungkin boleh menjadi contoh yang terbaik buat anda.

Satu perkara penting yang anda perlu faham adalah kaedah ini tidak tertakluk kepada masalah melibatkan produk sahaja. Design thinking juga boleh diaplikasikan untuk menyelesaikan pelbagai masalah baik dari segi staf, organisasi atau peribadi.

Sekiranya anda mahukan perubahan dalam struktur syarikat atau organisasi anda, mungkin inilah pendedahan yang anda perlukan. Institut Keusahawanan Negara (INSKEN) dengan kerjasama bersama Malaysian Global Innovation & Creativity Centre (MaGIC) bakal menjalankan bengkel mengenai kursus design thinking.

Lebih menarik dua speaker utama ini diterbangkan dari luar negara. Christoffer Erichsen dan Jerome ‘Axle’ Brown akan berkongsi pengalaman mereka mempraktikkan konsep ini. Berikut merupakan sedikit info mengenai mereka.

Anda boleh ikuti Facebook INSKEN di sini dan klik di sini untuk mendaftar sebagai peserta program akan berlangsung di Aloft Kuala Lumpur pada 24 Oktober 2017 jam 9.00 pagi ini. Jumpa anda disana nanti!


Hyper Rich Muncul Wakil Malaysia Untuk Kejohanan Neymar Jr’s Five 2018 Di Brazil

Hyper Rich bakal mewakili Malaysia di Pusingan Akhir Dunia Neymar Jr’s Five 2018 setelah memenangi pusingan akhir peringkat kebangsaan 14 April yang lalu.

Pertandingan bola sepak anjuran bintang Brazil dan PSG, Neymar Jr. dan Red Bull Product sejak 2016 ini sudah memasuki musim yang ketiga dan Hyper Rich menempah tiket ke Brazil dengan menewaskan Hyper Rich B, 2-0 di perlawanan akhir.

Format Neymar Jr’s Five ini juga unik. Jika pasukan anda menjaringkan gol, pasukan lawan akan hilang seorang pemain. Permainan ini akan berlangsung selama 10 minit sehingga tiada lagi pemain yang tinggal.

Hyper Rich bakal mengibar Jalur Gemilang dan berentap dengan pasukan lain dari seluruh dunia di pusingan akhir Dunia Neymar Jr’s Five 2018 dari 18 hingga 21 Julai depan. Pusingan akhir ini akan diadakan di Instituto Projeto Neymar Jr, Sao Paulo, Brazil. Tahniah dan all the best Hyper Rich!


HyperMarkt Hasilkan Produk Parodi Daripada Jenama Pakaian Sukan Terkenal

Bolehkah anda bayangkan jika Nike mengeluarkan kondom? Baru baru ini, kedai atas talian dari Jerman HyperMarkt meperkenalkan barang keperluan daripada Nike, Adidas, Puma dan Rebook sebagai projek parodi terbaru mereka.

Melalui projek parodi ini mereka menghasilkan pelbagai jenis produk yang luar biasa dengan reka bentuk yang menarik seperti kondom dan kertas tandas Nike, cecair pencuci mulut PUMA, berus gigi Adidas dan balutan luka Reebok.

Walaupun produk ini bukan produk rasmi daripada jenama jenama sukan tersebut, produk ini tetap dijual di laman web HyperMarkt dan ada antaranya sudah habis terjual. Sementara itu dalam perkembangan lain, Joe Flizzow akan lancar topi kolaborasi Budak Baek x New Era.


HyppTV Melancarkan Tayangan ‘Jom Kahwin’, ‘House Of Cards’ Season 4′ dan Sukan Olimpik Rio 2016

Telekom Malaysia Berhad (TM) menerusi perkhidmatan IPTVnya yang pernah memenangi anugerah, HyppTV, hari ini mengadakan acara tayangan media, dikenali sebagai HyppTV Upfront 2016, bagi menayangkan drama bersiri tempatan terbaharu, – ‘Jom Kahwin’, drama bersiri politik yang amat dinanti-nantikan iaitu ‘House of Cards Season 4’ dan sorotan acara menarik yang bakal berlangsung di Sukan Olimpik Rio 2016 serta siri-siri yang pernah memenangi anugerah dan eksklusif yang akan menemui penonton-penonton HyppTV sehingga bulan Jun 2016.

Majlis tayangan media HyppTV Upfront 2016 ini telah dihadiri oleh Jeremy Kung, Naib Presiden Eksekutif, New Media, TM, Emily Wee, Naib Presiden, Perniagaan dan Operasi Media, New Media, TM, bersama barisan pelakon drama ‘Jom Kahwin’ seperti Keith Foo, Reen Rahim dan ramai lagi.

Majlis tayangan media HyppTV Upfront 2016 pada hari ini akan mempertontonkan buat pertama kalinya kepada wakil-wakil media yang hadir mengenai program-program terbaharu kami, serta ciri-ciri terbaharu yang terdapat pada perkhidmatan kami seperti Hypp Play – saluran Video On Demand yang terbaharu di HyppTV.”

Pada majlis tayangan tersebut, HyppTV turut memperkenalkan drama bersiri terbaharunya, “Jom Kahwin”. Diarahkan oleh Khabir Bhatia dan Norhanisham Muhamad, drama ini adalah terbitan Filmscape Sdn Bhd eksklusif untuk HyppTV. Drama bersiri ini dibintangi oleh Keith Foo dan Reen Rahim selaku peneraju utama.

‘Jom Kahwin’ akan membawa penonton merasai kehidupan seorang petani yang tinggal di kampung bersama tiga orang adik beradiknya di mana mereka telah kehilangan kedua ibu bapa mereka dalam tragedi tsunami. Adam (lakonan Keith Foo) merupakan abang sulung yang bertanggungjawab menjaga tiga orang adik lelakinya iaitu Chad (Bil Azali), Baim (Jaslin Puasa) dan Daniel (Nadzmi Adhwa). Bagi menyara kehidupan mereka, keempat-empat adik beradik ini membuat keputusan untuk berhenti sekolah dan menjadi petani. Bertekad untuk mengubah cara kehidupan mereka, Adam telah membuat keputusan untuk mencari seorang isteri yang ideal buatnya dan sekali gus menjadi kakak kepada adik-adiknya.

‘Jom Kahwin’ akan ditayangkan di HyppSensasi HD (HyppTV Saluran 116) bermula 11 Mac 2016, setiap hari Jumaat, jam 9.00 malam. Saluran ini boleh dilanggan secara ala-carte pada harga RM9 sebulan atau sebahagian daripada penawaran HyppTV Aneka Pek pada harga RM30 sebulan. Saluran ini turut mempunyai fungsi dua (2) jam “time-shift” dan tujuh (7) hari fungsi “catch-up” untuk keselesaan tontonan anda.

HyppTV Upfront 2016, menayangkan program-program terbaik di HyppTV daripada kandungan tempatan eksklusif seperti ‘Dapur Dara’ daripada saluran HyppInspirasi, sementara ‘#SpylahSangat’ dan ‘Lip Lap Raya’ merupakan drama 30 episod yang akan ditayangkan sempena bulan Ramadan, di saluran HyppSensasi pada bulan Jun nanti.

Majlis tersebut turut memperkenalkan program-program antarabangsa yang bakal ditayangkan di HyppTV seperti House of Cards Season 4 daripada RTL CBS Entertainment. HyppTV turut menawarkan pelbagai program hiburan eksklusif bertaraf antarabangsa yang akan bersiaran pada hari yang sama dengan di Amerika Syarikat dari saluran antarabangsa yang mendapat rating terbaik seperti Warner TV HD, Universal Channel dan banyak lagi.

Selain itu, HyppTV turut memperkenalkan program-program berbahasa Cina, India dan Korea yang terbaharu yang pastinya mengujakan peminat tegar program-program Asia. Antara program-program tersebit ialah Ip Man 3 di SCM dan ‘Port of Call’ di Red By HBO, serta pelbagai program hiburan lain seperti ‘We Are In Love Season 2’ di saluran now Jelli. HyppTV juga akan menayangkan secara langsung perlawanan-perlawanan dari Sukan Olimpik Rio 2016, yang akan berlangsung pada bulan Ogos nanti.

Menepati janjinya ‘Hidup Lebih Mudah’, para pelanggan yang sentiasa berada di luar rumah boleh menonton program HyppTV dan kandungan VOD pada peranti pintar mereka melalui aplikasi HyppTV Everywhere. Aplikasi mudah alih tersebut kini membolehkan pendaftaran melalui aplikasi (in-app) menerusi nombor telefon bimbit, alamat e-mel dan Facebook bagi pelanggan UniFi, Streamyx dan orang ramai untuk menikmati perkhidmatan HyppTV. Aplikasi ini boleh dimuat turun di Google Play untuk Android dan App Store untuk Apple.

Untuk maklumat lanjut mengenai HyppTV, layari www.tm.com.my/hypptv dan lawati laman media sosial  HyppTV di  Facebook,  Twitter, dan Youtube.


HyppTV Tambah Lagi Program Baharu Sempena Ramadhan Raya Tahun Ini

Sempena Ramadhan yang bakal menjelang tiba, buat pelanggan UniFi terutamanya, HyppTV akan hadir dengan banyak program menarik dan ianya percuma untuk semua pelanggan HyppTV Aneka Pack. HyppTV akan menyerikan hari anda dengan konten-konten menarik sepanjang bulan Ramadhan serta raya di samping filem blockbuster percuma dari 17 Jun sehingga 2 Julai 2017.

Kempen #TAMBAHLAGI ini sememangnya ditujukan khas untuk peminat-peminat hiburan tanah air dengan pelbagai drama akan mula ditayangkan sepanjang bulan puasa ini. Bukan setakat drama tempatan, malah anda juga akan disajikan dengan filem-filem tempatan di saluran HyppSensasi HD, HyppInspirasi HD dan Salam HD.

Antara rancangan dan filem menarik yang akan ditayangkan nanti sepanjang kempen #TAMBAHLAGI adalah telemovie indie Kasut, Dapur Dara Ramadhan, Sensasi Bersama Judika, Ketika Cinta Bertasbih 1 dan 2, Dalam Mihrab Cinta dan banyak lagi.

Antara siri yang menarik nanti adalah Dapur Dara Ramadhan. Hos Dapur Dara Ramadhan akan ajar anda penyediaan juadah berbuka puasa dan tips makanan di bulan Ramadhan ini dengan hanya bermodalkan RM10.00.

Khas dari 17 Jun hingga 2 Julai 2017, HyppTV akan menawarkan Pesona HD, tvN Movies HD dan Sony Max secara percuma untuk tontonan para subscriber HyppTV termasuk boleh ditonton melalui aplikasi HyppTV Everywhere. Best kan?

Jadi buat anda yang memang sudah ada langgan UniFi di rumah, elok sangatlah untuk pasang HyppTV di tv anda. Tak perlu dah nak langgan saluran berbayar yang lain. Jimat Untuk maklumat lanjut, bolehlah ke laman Facebook HyppTV untuk mengetahui informasi lanjut tentang kempen #TAMBAHLAGI HyppTV ini.


Hyundai Pamer Kereta Konsep ‘Essentia’

Setiap kali New York Auto Show, jenama kereta dari seluruh dunia pasti akan menghasilkan konsep kereta yang mungkin jadi realiti suatu hari nanti.

Hyundai juga tidak mahu ketinggalan dalam mempamerkan kereta konsep yang dihasilkan mereka. Genesis adalah divisyen kereta premium Hyundai di mana mereka memperkenalkan konsep kereta elektrik yang sangat moden, Essentia persis rekaan Aston Martin.

Can't get enough of the Genesis Essentia Concept? Neither can we. #GenesisUSA #GenesisEssentia #NYIAS2018

A post shared by  Genesis (@genesis_usa) on Mar 28, 2018 at 6:28pm PDT

Kereta ini akan hadir dengan 4 tempat duduk, diperbuat daripada karbon fiber dan semestinya elektrik supaya kenderaan ini mesra alam. Paling menarik kereta ini akan turut hadir dengan sistem A.I nya yang tersendiri.

Maklumat lanjut berkenaan model ini boleh dilihat di sini. Jenama kereta Korea sudah setaraf jenama Continental dari segi idea kereta konsep ini.

Room for everything but improvement. See inside the Genesis Essentia Concept. #GenesisUSA #GenesisEssentia #NYIAS2018

A post shared by  Genesis (@genesis_usa) on Mar 28, 2018 at 6:25pm PDT

The Genesis Essentia Concept is here. See how designers brought it to life. #GenesisUSA #GenesisEssentia #NYIAS2018

A post shared by  Genesis (@genesis_usa) on Mar 29, 2018 at 8:45am PDT

Presenting our vision for the future: The Genesis Essentia Concept. #GenesisUSA #GenesisEssentia #NYIAS2018

A post shared by  Genesis (@genesis_usa) on Mar 28, 2018 at 2:43pm PDT


Hyundai Sonata 2024 Tampil Dengan Rekaan Serba Baharu Dan Lebih ‘Sporty’

Hyundai telah mengubah kereta sedan Sonata dengan rupa baharu yang sejajar dengan reka bentuk terkini pada model-model lain seperti crossover Kona, van Staria dan sedan Grandeur.

Pada bahagian hadapan Hyundai meletakkan lampu LED lebar penuh dengan rekaan gril serta lampu hadapan yang lebih baharu. Di bahagian belakang pula lampu belakang turut menggunakan LED lebar penuh dan fasia bahagian bawah kelihatan lebih agresif. Rekaan baharu ini nampak lebih moden dan sporty berbanding model Sonata 2020.

Bahagian interior pula mempunyai dua skrin besar 12.3 inci (digital kluster instrumen dan skrin infotainmen) yang kini ditempatkan dalam satu paparan melengkung.

Sebahagian komponen dashboard tertentu seperti ‘kawalan iklim’ juga disusun semula dan material yang digunakan untuk bahagian interior nampak lebih premium berbanding model terdahulu.

Stereng juga menerima rekaan baharu dan kedudukan gear dipindahkan sebaris stereng untuk mengosongkan ruang di konsol tengah.

Tambah Hyundai lagi, perubahan pada bahagian interior disifatkan sebagai penambahbaikkan pengalaman penumpang yang lebih baik dengan kombinasi warna dalaman yang menarik untuk meningkatkan rasa sporty dan karakter premium secara serentak.

Rekaan serba baharu ini akan tersedia untuk varian ‘standard’ dan ‘N Line’. Maklumat spesifikasi penuh akan didedahkan semasa pelancaran global pada 30 Mac nanti.

Menurut sumber Carscoops, semua model Hyundai Sonata 2024 bakal dilengkapi dengan enjin 2.5 liter 4-silinder turbocharged yang menggantikan enjin 1.6 liter yang digunakan pada beberapa pasaran dunia.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Hyundai Tambah RM1 Bilion Suntikan Dana Buat Grab

Hyundai Motor pada minggu ini telah mengumumkan tambahan suntikan dana sebanyak $250 juta (RM1,043 bilion) setelah menyumbang dana kepada syarikat e-hailing terkenal, GrabTaxi Holdings bulan Januari lalu.

Umum mengetahui bahawa Hyundai bukanlah satu-satunya syarikat yang menyuntik dana kepada syarikat tersebut bahkan baru-baru ini laman perkhidmatan booking.com atau Booking Holdings, Microsoft dan Toyota. Suntikan dana terbaharu Hyundai ini dikatakan akan menawarkan kereta elektrik keluaran Hyundai dan Kia untuk pasaran Asia Tenggara.

Difahamkan kira-kira 200 kenderaan eletrik akan mula digunakan di Singapura pada bulan Januari tahun hadapan. Menurut presiden Grab, Ming Ma berkata penggunaan kereta elektrik akan membantu mengurangkan kos dan menjamin kelangsungan jangka hayat operasi kenderaan.

Pusat pengecasan semula kereta yang tersedia di sesebuah negara merupakan faktor yang perlu dipertimbang untuk memulakan penggunaan kereta elektrik di negara tersebut.


‘I-1’, Kamera Retro Dengan Teknologi Canggih Oleh The Impossible Project

Polaroid will never die! Seperti pheonix, ianya kini dibangkitkan semula oleh satu pasukan, The Impossible Project. Setelah pengumuman oleh pihak Polaroid yang mereka akan menghentikan pembuatan filem Polaroid pada tahun 2008, mereka inilah yang menyambung kembali legasi Polaroid.

8 tahun selepas terbengkalainya Polaroid 600, The Impossible Project memperkenalkan kamera mereka sendiri dengan format yang sama seperti Polaroid 600. Dikenali sebagai ‘I-1’, kamera ini boleh menggunakan filem Polaroid yang lama dan juga filem versi Impossible Project yang baru.

Hasilnya, gambar dengan feel old skool yang penuh retro dan minimalis. Saya suka gambar-gambar yang dihasilkan oleh kamera jenis Polaroid ini. Kamera ini nanti boleh ditambah ring flash untuk gambar yang lebih menawan dan juga fungsi autofocus.

Lebih menarik ialah ianya boleh disambung secara Bluetooth dan sistem iOS atau Android akan bantu anda untuk menetapkan shutter speed, aperture dan kekuatan lampu flash. Siapa yang tahu perkara-perkara ini, pasti dapat rasa betapa awesome kamera I-1 ini. Anda juga dapat simpan gambar yang anda tangkap dalam telefon selain ianya di print keluar. Cool!

Kalau anda berminat dengan kamera ini, boleh ikut dahulu impossible-project.com kerana ianya akan mula dipasarkan pada 10 May 2016 dengan harga jualan $300 (lebih kurang RM1150). Saya rasa harga ini ok dengan teknologi yang ada dalam kamera ini. Lihat video di bawah tentang bagaimana mereka bermula dan kemudiannya anda akan tahu kenapa mereka gelar diri mereka impossible.

Awesome kan mereka ini? Tanpa mereka ini, teknologi Polaroid pasti pupus begitu sahaja di dunia ini. Kalau nak tahu, Instagram cedok idea Polaroid inilah. Tapi Instagram tidak dapat menang dengan Polaroid. Anda klik, dan terus kamera ini print gambar anda. Lihat contoh gambar yang diambil dengan kamera ini. Amazing dan terus jatuh cinta.


Ia Bukan Soal Formula, Rafizi Kata Kerajaan Perlu Masa Untuk Turunkan Harga Minyak

Menteri Ekonomi, Rafizi Ramli berkata, pihak kerajaan memerlukan lebih banyak masa untuk memutuskan kemungkinan menurunkan harga runcit bahan api walaupun harga minyak mentah global semasa menunjukkan trend penurunan, lapor Sinar Harian.

Tambah beliau, kerajaan perlu mengambil kira banyak faktor termasuk keupayaan kewangan semasa dan peruntukan untuk aktiviti ekonomi yang mempunyai kesan berganda.

“Semua ini memerlukan kita lebih banyak masa untuk mengkaji setiap aspek kerana apabila kita menyertai mana-mana organisasi atau pentadbiran baharu sama ada dalam kerajaan atau syarikat, kita tidak hanya campur tangan dan membuang segala-galanya.

“Kita ada hala tuju tetapi perlu mengkaji dahulu, adalah bahaya jika semua menteri, selepas 24 jam pertama angkat sumpah mengumumkan ini dan itu.

“Saya fikir kita perlu mengambil satu langkah pada satu masa kerana ini bukan sesuatu seperti menguruskan syarikat sendiri tetapi kita menguruskan ekonomi,” terang beliau.

Jelas Rafizi, ia bukan soal formula tetapi soal keadaan ekonomi sekarang. Beliau berkata sedemikian ketika ditanya sekiranya terdapat cadangan atau formula untuk menurunkan harga minyak selepas mengakhiri Ceramah Mega Ayuh Malaysia di sini pada Isnin.

“Persoalannya, harga minyak mentah global semasa berlegar antara AS$83 (RM363.88) hingga AS$85 (RM372.64) setong dan ada yang mengatakan harga minyak mentah jatuh sejak empat dan lima bulan lalu selepas melepasi paras harga AS$100 (RM438.40) setong.

“Kita juga kena tengok berapa sebenarnya pendapatan yang kita ada sekarang dan kalau kita nak ubah harga siling RM2.05 seliter berapa banyak peruntukan tambahan yang kita kena buat.

“Oleh itu, apabila harga (minyak mentah global) turun, adakah cukup untuk kita menurunkan harga runcit bahan api, sudah tentu bagi mereka yang memahami sektor minyak dan gas dia akan bertanya soalan itu,” tambahnya lagi.

Menteri Ekonomi itu juga berkata, ‘formula harga minyak’ yang masih diguna pakai kerajaan sehingga ke hari ini seperti dicadangkan beliau beberapa tahun lalu kekal sebagai kaedah terbaik untuk menentukan harga bekalan bahan api itu.

Formula itu perlu dikekalkan buat masa ini kerana ia mengambil kira perubahan harga minyak mentah dunia selain perlu mengambil kira berapa harga siling yang patut dikenakan.


‘Ia Sama Sahaja Seperti Body Shaming’ – Nabila Razali Tersinggung Dengan Gurauan Atu Zero

Pelakon dan penyanyi, Nabila Razali mendedahkan rasa kecewa dengan tindakan pelawak Atu Zero yang dikatakan bersoloroh semasa di rancangan The Masked Singer Malaysia musim ketiga.

Menerusi Instagram Story milik Nabila, dia menyatakan rasa tidak puas hati dengan gurauan kasar Atu tentang bakat nyanyiannya itu.

Penyanyi berusia 30 tahun itu berkata, dia menganggap gurauan itu tidak lucu kerana dia sudah sehabis baik meneruskan dan memperbaiki nyanyiannya untuk menjadi lebih baik setiap tahun. Hanya peminat sejatinya yang memahami dan menghargai usahanya itu.

Difahamkan, Atu mengatakan Nabila tidak boleh menyanyi secara ‘live’ selepas selesai persembahan daripada peserta Si Tangkis yang menyanyikan lagu Pematah Hati di dalam program tersebut.

A post shared by Nabila Aulia 🤍 Aisy Mateen (@nabila.razali)

Bagaimanapun, Nabila turut menasihatkan kepada semua pelawak supaya lebih berhati-hati ketika membuat lawak. Baginya, lawak sebegitu sama sahaja seperti membahan ‘body shaming’ seseorang.

Berdasarkan temu bual bersama mStar, Atu mengakui keterlanjuran kata-katanya kepada Nabila tetapi berharap komen yang diberikannya dijadikan pembakar semangat untuk Nabila memperbaiki mutu nyanyiannya selepas ini.

Atu turut berkata beliau telah menghubungi penyanyi itu secara direct message (DM) di Instagram tetapi masih tidak berbalas. “Mungkin dia tengah marah, jadi berikanlah masa dahulu. Kalau selepas ini marah lagi saya akan ulang minta maaf,”katanya kepada Mstar.